title: Han Gaozu

text:
Xiang Yu oli harmissaan siitä, että Liu Bang oli voittanut hänet kilpajuoksussa Guanzhongiin, ja niinpä hän viritti ansan surmatakseen Liun, mihin häntä yllyttivät hänen neuvonantajansa Fan Zeng ja Cao Wushang (曹無傷), joista jälkimmäinen oli aiemmin ollut Liun puolella. Vuonna 206 eaa. hän kutsui Liu Bangin juhlaillalliselle, mutta suunnitteli samalla salaa surmaavansa hänet juhlan aikana. Xiang Yun setä Xiang Bo, joka oli Liu Bangin strategi Zhang Liangin läheinen ystävä, yritti taivutella veljenpoikansa säästämään Liun hengen. Fan Zeng antoi Xiang Yun serkkulle Xiang Zhuangille käskyn, että hänen oli luvattava esittää miekkatanssi ja käytettävä tällöin tilaisuutta hyväkseen surmatakseen Liu Bangin, mutta Ziang Bo oli liittyvinään mukaan tanssiin ja asettui Xiang Zhuangin tielle joka kerta, kun hän yritti kääntää miekkansa kohti Liuta. Liu Bang sanoi menevänsä käymälään, mutta tällöin hän pakeni. Hän ja hänen kannattajansa evakuoitiin Xianyangista, ja he vetäytyivät länteen. Xian Yi johti joukkonza Xianyangiin, jossa he tekivät ryöstöjä ja polttivat Epangin palatsin maan tasalle.
Miehitettyään Xianyangin Xiang Yi julistautui "Länsi-Chun hegemoniseksi kuninkaaksi” ja jakoi entisen Qin-keisarikunnan kahdeksaantoista kuningaskuntaan. Guanzhongin alueen, joka kuningas Huai II:n lupauksen mukaisesti oli Liu Bangin hallinnassa, hän antoi sen sijaan kolmelle entiselle kenraalille. Liu Bang siirrettiin Hanzhongiin kaukaiselle Bashun alueelle nykyisessä Sichuanissa, ja hän sai arvonimen "Hanin kuningas”. (漢王). Kun Qin kuningaskunnassa vuoden 206 eaa. lopulla puhkesi kapina, Xiang Yu jätti Länsi-Chun osallistuakseen kapinan kukistamiseen. Liu Bang käytti tilaisuutta hyväkseen, pakeni, valloitti Guanzhongin ja hyökkäsi sitten eräille Chin alueille, muun muassa sen pääkaupunkiin Pengchengiin (彭城; nykyiien Xuzhou, Jiangsussa).


title: Han Gaozu

text: Vuosina 206–202 eaa. Liu Bang kävi Xiang Yua vastaan valtataistelun ylivallasta Kiinassa, samaan aikaan kun hän hyökkäsi muihinkin kuningaskuntiin ja alisti ne valtaansa. Vuonna 203 eaa. Xiang Yi ja Liu Bang tekivät aseleposopimuksen, joka tunnetaan Hongin kanavan sopimuksena ja joka jakoi Kiinan Hongin kanavan kohdalta itä- ja länsiosaan, joista edellinen kuului Chulle, jälkimmäinen Hanille. Muutamaa kuukautta myöhemmin Liu Bang rikkoi sopimuksen ja hyökkäsi jälleen Xian Yua vastaan. Vuonna 202 eaa. Xiang Yu hävisi Liu Bangille Gaixian taistelussa ja teki itsemurhan, minkä jälkeen Chu antautui Hanille. Liu Bang oli näin yhdistänyt suuren osan Kiinaa valtansa alle.


title: Han Gaozu

text:
Vuonna 202 eaa. Liu Bang kruunattiin alamaistensa kannattamana keisariksi, vaikka hän ilmaisi olevansa haluton ottamaan valtaistuinta vastaan. Hän nimitti dynastiaansa Han-dynastiaksi, ja historiassa hänet tunnetaan nimellä "Emperor Gao" tai "Emperor Gaozu". Pääkaupungikseen hän teki ensin Luoyangin, josta se myöhemmin siirrettiin Chan’aniin. Puolisonsa Lü Znin hän nimitti keisarinnaksi ja poikansa Liu Yingin kruununprinssiksi.
Seuraavana vuonna keisari Gao halusi palkita alamaisensa, jotka olivat myötävaikuttaneet Han-keisarikunnan perustamiseen, mutta asia viivästyi vuoden, koska nämä eivät päässeet sopuun palkintojen jakamisesta. Keisarin mielestä Xiao Hen ansiot olivat suurimmat, minkä vuoksi hän myönsi hänelle arvonimen "Zanin markiisi" ja antoi hänelle suurimmat ruokavarastot. Muutamat muut esittivät vastalauseensa, koska heidän mukaansa Xiao He ei ollut itse osallistunut taisteluihin eikä hänen ansioitaan näin ollen voitu pitää suurimpina. Keisari Gao vastasi, että Xiao Helle kuului suurin ansio, koska hän oli suunnitellut yleisen stategian sodassa Xiang Yua vastaan. Hän nimitti Cao Shenin henkilöksi, jolla oli ollut suurin osuus taisteluissa, ja palkitsi hänet ja muut sen mukaisesti.


title: Han Gaozu

text: Keisari Gao hajotti sotajoukkonsa ja kotiutti sotilaansa. Hän antoi määräyksen, että henkilöt, jotka edelleen asuivat Guanzhongissa, vapautettiin veroista ja työpalveluksesta 12 vuodeksi, kun taas kotiseuduilleen palaavat vapautettiin niistä kuudeksi vuodeksi ja että keskushallituksen oli huolehdittava heistä vuoden ajan. Hän myönsi myös vapauden niille, jotka sotien aikana olivat myyneet itsensä orjiksi välttyäkseen nälkäkuoelalta. Vuonna 195 eaa. keisari antoi kaksi julistusta: ensimmäinen virallisti verojen ja työpalveluksen alennukset, toinen koski niiden verojen suuruutta, jotka vasallivaltioiden oli suoritettava keisarin hoville jokaisen vuoden 10. kuukautena. Maataloustuotannosta maksettava maavero alennettiin 1/15 -osaan sadosta. Hän myös yksityisti rahanlyönnin.


title: Han Gaozu

text: Nuoruudessaan keisari Gao ei pitänyt lukemisesta, ja hän halveksi kungfutselaisuutta. Tultuaan keisariksi hän suhtautui kungfutselaisuuteen aluksi samoin kuin ennenkin, kunnes hän tapasi Lu Jia –nimisen oppineen, joka tunnetaan myös nimellä Lu Gu. Lu Gu kirjoitti 12-osaisen "Xinyu" (新語) –nimisen teoksen, jossa hän korosti, miten tärkeää oli, että hallinto perustui moraaliseen hyveeseen, sen sijaan että se oli Qin-dynastian aikana perustunut ennen kaikkea ankariin lakisääteisiin rangaistuksiin. Saatuaan teoksensa valmiiksi Lu Gu luki sen kaikki osat keisarille. Tämä teki keisariin syvän vaikutuksen. Keisari Gaon aikana kungfutselaisuus kukoisti, ja vähitellen se syrjäytti Qinin aikaisen legalismin valtion ideologiana. Kungfutselaiset oppineet, myös Lu Gu, otettiin hallituksen palvelukseen. Keisari uudisti myös lainsäädäntöä lieventämällä joitakin Qinin aikaisia lakeja ja rangaistuksia. Vuonna 196 eaa., kukistettuaan Ying Bun kapinan, hän kulki Shandongin, Kungfutsen syntymäpaikan kautta, ja valmisti henkilökohtaisesti seremonian osoittaakseen tälle kunnioitustaan..


title: Han Gaozu

text: Elämänsä lopulla Gao suosi jalkavaimoaan Qiä ja laiminlöi keisarinna Lü Zhin. Hänestä tuntui siltä, että kruununprinssi Liu Ying, keisarinnan poika, oli liian heikko hallitsijaksi. Niinpä hän aikoi nimittää tämän sijaan seuraajakseen toisensa poikansa, Liu Ruyin, jonka jalkavaimo Qi oli synnyttänyt. Lü Zhi huolestui niin, että hän pyysi Zhang Liang auttamaan poikaansa säilyttämään asemansa kruununprinssinä. Znag Liang pyysi neljää yksinäistä viisasta miestä, ”Shan-vuoren neljää Haoa” () auttamaan Liu Yingiä.


title: Han Gaozu

text: Kun keisari Gaon terveydentila vuonna 195 eaa.; alkoi huonontua, hän halusi vielä enemmän kuin ennen tehdä Liu Ruyistä Liu Yingin sijaan kruununprinssin. Zhao Liang yritti saada keisarin muuttamaan mielensä, mutta tämä ei välittänyt hänen mielipiteitään, ja lopulta keisari vetäytyi syrjään vedoten sairauteensa. Kruununprinssin kotiopettaja Shusun Tong ja Zhou Chang vastustivat myös ankarasti keisarin päätöstä valita Liu Ruyi seuraajakseen. Zou Chang sanoi: "En ole hyvä väittelemään, mutta tiedän, ettei se ole oikein. Jos Teidän Majesteettinne hylkää kruununprinssin, en enää tottele käskyjänne." Zhou Chang tuli ylipuhutuksi, mutta hän kärsi änkytyksestä, joka teki hänen puheensa hyvin koomiseksi. Keisari nauroi. Sen jälkeen Mount Shangin neljä Haoa saapuivat hoviin. Keisari gao yllättyi nähdessän heidät, sillä he olivat aikaisemmin kieltäytyneet astumasta virkoihin, joihin heidät oli nimitetty. Nämä neljä miestä lupasivat vastedes auttaa Liu Yangia, jos hän pysyisi kruununprinssinä. Keisari mielistyi havaitessaan, että Liu Yingilla oli heidän tukensa, ja niinpä hän luopui aikeestaan nimittää Liu Ruyi seuraajakseen.


title: Han Gaozu

text: Perustettuaan Han-dynastin keisari Gao käski prinssejä ja vasallikuninkaita auttamaan häntä hallitsemaan Han-valtakuntaa ja antoi heistä kullekin maa-alueen. Hallitsijasukuun kuulumattomia vasallikuningasta oli seitsemän: Yanin kuningas Zang Tu, Hánin kuningas Hán Xin, Chun kuningas Han Xin, Liangin kuningas Pen Yue, Huainanin kuningas Ying Bu, Zhaon kuningas Zhang Er ja Changshan kuningas Wu Rai. Myöhemmin keisari kuitenkin huolestui siitä, että vasallikuninkaat saattaisivat kapinoida häntä vastaan, sillä mitkään sukulaisuussiteet eivät heitä häneen yhdistäneet. Han Xiniä ja Pen Yueta syytettiin väärin perustein maanpetoksesta, ja heidät vangittiin ja teloitettiin perheineen. Ying Buy ja Zang Tu todella kapinoivat häntä vastaan, mutta heidät kukistettiin ja surmattiin. Jäljelle jäivät vain Wu Ruo ja Zhang Er.


title: Han Gaozu

text:
Xiongnu pohoisessa oli Qin-dynastian ajoista saakka ollut Kiinalle sotilaallinen uhka. Qin Shi Huangdi oli lähettänyt kenraali Meng Tianin valvomaan Qin-valtakunnan puolustusvarustuksia ja Kiinan muurin rakentamisesta maahantunkeutujien pysäyttämiseksi. Meng Tian onnistuikin estämään Xiongnun joukkoja ylittämästä rajaa. Qin-dynastian kukistuttua Xiongnu kuitenkin näki tilaisuuden tulleen ja yritti jälleen rajan ylitystä. Vuonna 201 eaa. Hán Xin, Hánin kuningas, voitti Xiongnun johtajan, Modu Chanyun. Seuraavana vuonna keisari Gao johti armeijan hyökäämään Xiongnuun, mutta vihollinen voitti sen Baidengin taistelussa. Chen Pingin neuvosta hän lahjoi Modun vaimon pyytämään aviomiestään vetämään sotajoukkonsa pois Kiinasta. Modu teki niin. Palattuaan pääkaupunkiin keisari Gao omaksui "heqin"-politiikan: hän alkoi lähettää aatelisneitoja Xiongnun johtajille aviopuolisoiksi ja maksoi vuosittain määräsumman Xiongnulle, jotta rauha Han-keisarikunnan ja Xiongnun välillä säilyisi.
Keisari Gao haavoittui, kun nuoli sodassa Ying Bua vastaan osui vahingossa häneen. Hän sairastui vakavasti, pysyi sisätiloissa pitkät ajat ja käski vartijoiden sulkea pääsy jokaiselta, joka aikoi tavata hänet. Muutaman päivän kuluttua Fan Kuai seurueineen tunkeutui sisään tapaamaan keisaria. He tapasivat keisari Gaon lepäämässä vuoteessaan, jossa muuan eunukki piti hänestä huolta. Fan Kuai sanoi: "Kuinka kunniakasta olikaan, kun Teidän Majesteettinne ensin johti meidät valloittamaan keisarikunnan, ja kuinka väsyneitä nyt olemmekaan. Alamaisenne ovat olleet huolissaan kuultuaan, että Teidän Majesteettinne on sairaana, mutta Teidän Majesteettinne kieltäytyy tapaamasta meitä ja mieluummin sallii vain eunukin olla hänen seuranaan. Onko Teidän Majesteettinne unohtanut Zhao Gaon tapauksen?" Keisari nauroi ja nousi vuoteestaan tavatakseen tulijat.


title: Han Gaozu

text: Keisari Gaon terveys heikkeni myöhemmin edelleen, jolloin keisarinna Lü Zhi kutsui erään kuuluisan lääkärin parantamaan hänet. Kun keisari Gao kertoi tilastaan, lääkäri sanoi, että hänen sairautensa voitiin parantaa, mutta keisari ei ollut mielissään vaan nuhteli lääkäriä: "Eikä ollut Taivaan tahto, että minä tein osuuteni keisarikunnan valloittamisessa tavalliset vaatteet ylläni ilman muuta asetta kuin miekka? Taivas on määrännyt elämäni. Se olisi hyödytöntä, vaikka Bian Que olisi paikalla!" Hän kieltäytyi jatkamasta ja käski lääkärin poistua. Ennen kuolemaansa hän määräsi, että Cao Shenin piti seurata Xiao Heä kanslerina Xiaon kuoleman jälkeen ja Wain Lingin vuorostaan Cao Sheniä. Hän sanoi myös, että Wang Lint oli ehkä liian nuori suoriutuakseen tehtävistään, minkä vuoksi Chen Pingin piti avustaa Wangia, mutta Chen sai ottaa suorittaakseen itse myös kaikki kanslerin tehtävät. Hän myös nimitti Zhou Bon yhdeksi ehdokkaaksi suuren komentajan virkaan.


title: Han Gaozu

text: Keisari Gao kuoli Changin palatsissa (長樂宮) 1. kesäkuuta 195 eaa., ja häntä seurasi Liu Ying, joka tuli historiallisesti tunnetuksi nimellä keisari Hui.


title: Han Gaozu

text: "Suuren tuulen laulun" Liu Bang kirjoitti vuonna 195 eaa. käydessään synnyinkaupungissaan Pein maakunnassa Ying Bun kapinan kukistamisen jälkeen. Siellä hän järjesti juhlapidot, joihin hän kutsui kaikki vanhat ystävänsä ja suuren joukon kaupungin asukkaita. Juotuaan jonkin verran Liu Bang soitti guqinia ja lauloi "Suuren tuulen laulun".


title: Han Gaozu

text: Liu Bang on yksi niistä 32 historian henkilöstä, jotka esiintyvät erityisinä henkilöinä Koein videopelissä "Romance of the Three Kingdoms XI".


title: Gaozu

text: Gaozu voi tarkoittaa seuraavia:


title: Fear the Walking Dead

text: Fear the Walking Dead on "The Walking Dead" -televisiosarjan maailmaan perustuva yhdysvaltalainen televisiosarja. "The Walking Dead" puolestaan perustuu Robert Kirkmanin samannimiseen sarjakuvaan. "Fear the Walking Deadissa" zombiepidemia on vasta alkamassa eivätkä ihmiset vielä tiedä, mitä on edessä. Sarjan pääosassa on opinto-ohjaaja Madison Clarkin (Kim Dickens) perhe, johon kuuluvat hänen miesystävänsä Travis Manawa (Cliff Curtis), hänen ylisuorittava tyttärensä Alicia ja huumeriippuvainen poikansa Nick. Sarja sijoittuu Los Angelesin kaupunkimaisemiin.


title: Fear the Walking Dead

text: "Fear the Walking Dead" alkoi AMC-kanavalla 23. elokuuta 2015. Se oli Yhdysvaltain kaapelitelevisiohistorian katsotuin ensimmäinen jakso 10,1 miljoonalla katsojalla.


title: Sydney (nimi)

text: Sydney on nimi, jota käytetään etenkin englanninkielisissä maissa.


title: Paper Towns

text: Paper Towns on vuonna 2015 ensi-iltansa saanut elokuva, jonka on ohjannut Jake Schreier. Se perustuu John Greenin romaaniin "Arvoitus nimeltä Margo" ("Paper Towns"). Elokuvan pääosia näyttelevät Nat Wolff ja Cara Delevingne.


title: Paper Towns

text: "Arvoitus nimeltä Margo" on John Greenin kolmas nuorten aikuisten romaani. Se julkaistiin 16. lokakuuta 2008. Elokuvan takia kirja on saanut kritiikkiä. Floridassa eräs vanhempi halusi koulupiirin poistavan sen lukulistalta seksuaalisen sisällön takia.


title: Paper Towns

text:
Quentin on asunut lapsesta asti Margo Roth Spiegelmanin vieressä ja ihastunut tähän täysin ensinäkemästä. Quentin kutsuu tätä omaksi ihmeekseen. Quentinistä ja Margosta tulee melkein heti hyvät ystävät. Quentin ja Margo ajautuvat kuitenkin erilleen. Eräänä yönä Margo tulee Quentinin ikkunasta sisään ja kertoo tarvitsevansa Quentinin autoa.
He lähtevät Margon kanssa kostoretkelle, esimerkiksi nappaamaan kuvan Margoa pettäneestä ex-poikaystävästä alasti.


title: Paper Towns

text: Yön jälkeen Margo kuitenkin katoaa. Quentin ja hänen ystävänsä Ben, Radar ja Lacey lähtevät pitkälle matkalle New Yorkiin etsimään Margoa saamiensa vihjeiden avulla. Perillä Margoa ei kuitenkaan näy. Quentinin kaverit lähtevät edeltä takaisin Quentinin autolla. Kun Quentin on etsinyt Margoa tarpeeksi, hän päättää lähteä itsekin kotiin bussilla. Kun Quentin on ostamassa lippua bussiin, hän näkee Margon ja juoksee tytön perään. Margo on yllättynyt, kun näkee Quentinin, koska ei odottanut tämän tulevan hänen luokseen. Quentin kertoo rakastavansa Margoa, he suutelevat ja Quentin lähtee kotiin, vaikkakin ilman Margoa. Quentin menee päättäjäistansseihin ja valmistuu sen jälkeen. Quentin ja hän ystävänsä lähtevät eri collegeihin ja he erkaantuvat.


title: Kunnia (kirja)

text: Kunnia. Esseitä maskuliinisuudesta on Timo Hännikäisen vuonna 2015 ilmestynyt esseekokoelma. Teoksen julkaisi Savukeidas. Vuonna 2009 ilmestyneen teoksen "Ilman" tavoin teos käsittelee miehen roolia yhteiskunnassa.


title: Kunnia (kirja)

text: Hännikäinen toteaa, ettei ole miesasiamies samaan tapaan kuin "Naisten seksuaalinen valta" -teoksen (2008) kirjoittaja Henry Laasanen.


title: Kunnia (kirja)

text: Kirjan lopussa Hännikäinen esittää esimerkkinä miehisestä kunniakäsityksestä oman näkemyksensä kymmenenä ohjeena.


title: Kunnia (kirja)

text: 1. "Huolehdi yhtä lailla ruumiillisesta kuin henkisestä ja moraalisesta kunnostasi." Ruumiin harjoittaminen on yhtä tärkeää kuin älyllinen rehellisyys, oikeamielisyys ja hyvät tavat.


title: Kunnia (kirja)

text: 2. "Jos sinulta puuttuu uskoa asiaasi, toimi niin kuin uskoisit." Itsekuria apuna käyttäen on tehtävä ne asiat, jotka tekisi optimistisemman mielialan vallitessa.


title: Kunnia (kirja)

text: 3. "Älä reagoi jokaiseen loukkaukseen." Ei pidä ”mennä mukaan mitättömiin sanaharkkoihin ja kahakoihin, jotka saavat molemmat osapuolet näyttämään typeryksiltä.”


title: Kunnia (kirja)

text: 4. "Älä toimi vihan tai pelon vallassa." Pelkän vihan vallassa toimiminen osoittaa puutteellista itsehallintaa ja pelko samentaa helposti ajattelun. ”Jos valmistautuu mielessään vihaa tai pelkoa herättäviin tilanteisiin, osaa hallita tunteitaan paremmin silloin kun ne tulevat eteen.”


title: Kunnia (kirja)

text: 5. "Opettele se, mitä et osaa." ”On viisasta opetella kaikki taidot, jotka haluaa hallita, joita tarvitsee ja joita saattaa tarvita.”


title: Kunnia (kirja)

text: 6. "Älä odota palkintoa hyveistäsi." Useimmat ihmiset pysyvät aina välinpitämättöminä.


title: Kunnia (kirja)

text: 7. "Ota voitot ja tappiot vastaan yhtä tyynesti." Ajan mittaan voiton vaikutus tasaantuu ja tappiosta voi itsesääli tehdä pahemman kuin se onkaan. Ulkomaailman arvonannosta ei tule olla julkisesti liian kiinnostunut.


title: Kunnia (kirja)

text: 8. "Älä puhu liikaa." Liikaa puhuvalle ei uskota salaisuuksia.


title: Kunnia (kirja)

text: 9. "Älä hakkaa päätäsi seinään, mutta älä myöskään luovuta liian helpolla." Joihinkin asioihin voi vaikuttaa, kaikkiin ei. Jos yrittää kunnolla, voi sanoa tehtävän olleen mahdoton.


title: Kunnia (kirja)

text: 10. "Älä anna sanojesi ja tekojesi välillä olla ristiriitaa."


title: Kunnia (kirja)

text: "Helsingin sanomissa" kirjailija Matti Mäkelä arvioi, että Hännikäisen teos on monipuolinen ja hyvin kirjoitettu. Hännikäinen on kuitenkin Mäkelän mukaan liian pessimistinen. ”Monessa kohtaa hän voisi puhua koko yhteisöstä ja itsekin puhua sille järkevälle naisten enemmistölle eikä korostaa sukupuolten vastakkainasettelua. – – Hän provosoi myös turhaan aseihailullaan ja Yukio Mishima -romantiikallaan. Toisinaan argumentointi on ohutta.”


title: Kunnia (kirja)

text: Itä-Suomen ylioppilaslehti "Uljaan" arviossa Jussi Turunen kirjoitti, että teoksessa käsitellään miehuuden kokemusta ajatuksia herättävästi. Turusen mukaan teos esittää selkeästi lausutun kaipuun henkiseen kunnian kokemukseen.


title: Kunnia (kirja)

text: "Kansan uutisissa" kirjailija Tuula-Liina Varis kirjoitti, että Hännikäinen yleistää liikaa. Yksilölliset erot ovat suuremmat sukupuolten sisällä kuin sukupuolten välillä. Variksen mukaan teosta on paras lukea camp-hengessä. Hännikäisen kymmenen käskyä ovat kuitenkin kelpo ohjenuora kaikille.


title: Kunnia (kirja)

text: Kirjailija Riku Korhonen kirjoitti "Image"-lehden kolumnissaan, että Hännikäisen lääke miesten syrjäytymiseen ja yksinäisyyteen on karvas: radikaalia yhteisöllisyyttä ja tuhonäkyjä ”puhdistavasta kaaoksen ajasta”. Hännikäinen kirjoittaa hyvin kouluampujista ja mieskunnian palauttamisesta ja ”menetetyn mieskunnian palauttamisesta mielettömin keinoin”. Hännikäisen hahmottelemat veljeskunnat olisivat lopulta rajoittavia ja tukahduttavia.


title: Kunnia (kirja)

text: Kriitikko Aleksis Salusjärvi kirjoitti "Luutii"-sivustolla, että veljeskuntia ei tarvitse perustaa, koska miehet toimivat koko ajan yhdessä. Myös se klisee, että tekniikka olisi syrjäyttämässä fyysisen kulttuurin, on jo vanha. Hännikäinen arvostelee nykyaikaista metsästystä ”välineurheiluun” painottumisesta, mutta Salusjärven mukaan välineet lähinnä kuvastavat ihmislajin viehtymystä tekniikkaan siinä missä ihmisellä on viehtymys erätaitoihinkin. Salusjärven mukaan luonnonkansojen ruumiinkulttuurin ihailu on lyhytnäköistä todellisuuspakoa.


title: Kunnia (kirja)

text: Kirjailija Laura Honkasalo kirjoitti "Image"-lehden sivuston blogissaan, että Hännikäinen arvostelee naisten vaatimuksia, mutta asettaa niitä itse miehille: ”Kaikkien miesten pitäisi viehättyä stereotyyppisistä miesten jutuista kuten aseista ja painonnostosta.” Honkasalo kirjoitti muun muassa: ”Hännikäisen vakaumus tuntuu olevan, että naisten kanssa kasvavista pojista tulee automaattisesti 'neitimäisiä', eikä äiti voi ymmärtää poikia. Yleistäminen on loukkaavaa. Olen feministi, mutta poikani ovat aina saaneet tehdä ns. poikien juttuja.”


title: Kunnia (kirja)

text: "Nuori voima" -lehden päätoimittajan ja kriitikon Maaria Ylikankaan mukaan "Kunnian" luonnehdinnat miesten ja naisten sukupuolisista ominaisuuksista ovat varsin patinoituneita. Hännikäinen liioittelee naisten valtaa miehiin ja tosiasiassa yhteiskunnan valtavirta ihailee miehistä menestystä. Hännikäinen on vahvimmillaan tunnustuksellisessa ja omaelämäkerrallisessa esseessä. Esseistinä Hännikäinen ei ole Ylikankaan mukaan itsekriittinen, vaan tekstit ovat ”julistavia ja saarnaavia”.


title: Kunnia (kirja)

text: Kimmo Ahonen kirjoitti "Agricolan kirja-arvosteluissa", että teos on kiinnostavimmillaan käsitellessään koulusurmia, murhaajien vääristynyttä kunniantavoittelua ja mieheyden väkivaltaista pohjavirettä. Asiantilan toteaminen ei silti Ahosen mukaan tarkoita, ettei sille voisi tehdä mitään. Väkivaltaisen miehisyyden ihailussa on ikäviä kaikuja historiasta. Miehisyyttä ei ole myöskään välttämätöntä määritellä naiseuden kiellon kautta. Hännikäinen yleistää ja valikoi liikaa perustellessaan näkemyksiään historialla. Sukupuolierojen pysyvyyden korostaminen johtaa Ahosen mukaan olemusajatteluun. Romanttisen sotilaskunnian ihailu tuntuu Ahosesta paikoin todellisuuspakoiselta ja Hännikäisen esittämät vaihtoehdot miesten veljeskunnista ovat yhtä kaukana miesten arjesta kuin profeministisen miestutkimuksen näkemykset. ”Kaikkine provosointeineen Hännikäisen kirja on nautittavan poleemista ja paikoin terävän analyyttistä esseismiä.”


title: Manamansalon muistomerkkikirkko

text: Manamansalon muistomerkkikirkko on Vaalan Manamansalon saaren koilliskulmaukseen Oulujärven seurakunnan 400-vuotisjuhlan muistoksi 1959 rakennettu ulkoilmakirkko.


title: Manamansalon muistomerkkikirkko

text: Kirkon suunnittelivat arkkitehdit Tuomas Väyrynen ja Eero Huotari. Kirkko sijaitsee Kainuun ensimmäisen vuosina 1559–1585 käytössä olleen kirkon paikalla. Sen muistomerkkinä on ulkoilmakirkon kapea, avoin, betonijalustainen, puurakenteinen ja kuparikattoinen kellotorni, jossa on yksi kello. Kirkon alttaripöytä ja puhujankorokemainen saarnatuoli on valettu betonista, ehtoollispöytä on tehty puusta. Alttarilla on suurikokoinen metalliristi, jonka takaa näkyy Oulujärven Rusilanlahti. Aidatun kirkkoalueen penkeillä on istumapaikkoja noin sadalle henkilölle.


title: Manamansalon muistomerkkikirkko

text: Kirkon lähellä on 1500-luvulla käytetty Kainuun vanhin kristillinen hautausmaa, samoin kuin kivikautinen asuinpaikka. Kirkossa pidetään hartauksia ja jumalanpalveluksia kesäisin, sinne on tieyhteys yhdystieltä 8820 Kappamäen kohdalta.


title: Manamansalon muistomerkkikirkko

text: Venäläiset ryöstivät paikalla olleen kirkon kellon 1580-luvulla. Suomalaiset löysivät kellon 1970-luvulla Venäjältä Arkangelin alueelta Solovetskin luostarista, jonne se oli tuotu 1596.


title: Peregrini

text: Peregrini (lat. "muukalaiset") olivat roomalaisen oikeuden kannalta minkä tahansa muun valtion kuin Rooman kansalaisia. Heihin nähden etuoikeutetussa asemassa olivat latinalaiset ja italialaiset, jotka 89 eaa. saivat Rooman kansalaisoikeudet. Vuodesta 242 eaa. lähtien erityinen virkamies praetor peregrinus käsitteli kansalaisten ja peregrinusten välisiä oikeustapauksia.


title: Ukonsaari

text: Ukonsaari voi tarkoittaa muiden muassa seuraavia:


title: Wilhelm Forsman

text: Wilhelm Forsman (19. toukokuuta 1816 Vaasa – 6. maaliskuuta 1880 Pietari) oli suomalainen senaattori ja hovioikeudenasessori.


title: Wilhelm Forsman

text: Forsmanin vanhemmat olivat Vaasan hovioikeuden presidentti Johan William Forsman (1788–1883) ja Elisabet Charlotta Böcker. Hän pääsi ylioppilaaksi 1831 ja suoritti Helsingin yliopistossa tuomarintutkinnon 1837. Forsman sai varatuomarin arvon 1838.


title: Wilhelm Forsman

text: Forsman oli Viipurin hovioikeudessa kanslistina 1841–1845, aktuaarina 1845–1847, ylimääräisenä viskaalina 1847, notaarina 1847–1850, vt. sihteerinä 1850–1854, varakanneviskaalina 1852–1854 ja hovioikeuden apujäsenenä 1854–1859. Hän oli Jääsken tuomiokunnan tuomarina 1856–1867, sai hovioikeudenasessorin arvonimen 1865 ja oli vt. laamannina Viipurin ja Karjalan laamannikunnissa. Viimeksi Forsman oli Suomen senaatin oikeusosastolla senaattorina 1867–1880 ja samalla hän oli Suomen asiain komitean jäsenenä Pietarissa 1874–1880.


title: Wilhelm Forsman

text: Forsman ei ollut naimisissa mutta hänellä oli kasvattipoika Oskari Emil Forsman (1867–1900) joka toimi rautatievirkamiehenä ja oli viimeksi asemapäällikkönä Ylivieskassa.


title: Roma-luokka

text: Roma-luokka oli Italian kuninkaallisen laivaston taistelulaivaluokka, johon kuului kaksi vuosina 1863-1873 valmistettua alusta.


title: Shara Proctor

text: Shara Proctor (s. 16. syyskuuta 1988 The Valley, Anguilla) on anguillalaissyntyinen pituushyppääjä, joka on edustanut vuodesta 2011 lähtien Isoa-Britanniaa.


title: Shara Proctor

text: Proctor on osallistunut urallaan kuudesti MM-kilpailuihin, vuosina 2007 ja 2009 Anguillan joukkueessa ja vuosina 2011, 2013, 2015 ja 2017 Ison-Britannian joukkueessa. Pekingissä 2015 hän voitti hopeaa uudella Britannian ennätyksellä 707. Moskovassa 2013 hän oli viides ja Berliinissä 2009 kuudes. Osakassa 2007, Daegussa 2011 ja Lontoossa 2017 hän karsiutui loppukilpailusta. Lontoon olympialaisissa 2012 hän sijoittui kahdeksanneksi. Rio de Janeiron olympialaisissa 2016 hän karsiutui loppukilpailusta. Vuonna 2012 Proctor saavutti pronssia Istanbulin sisäratojen MM-kilpailuista ja seuraavana vuonna hän voitti Timanttiliigan kokonaiskilpailun pituushypyssä. Vuonna 2018 hän sai pronssia sekä Gold Coastin Kansainyhteisön kisoissa että Berliinin EM-kilpailuissa.


title: Shara Proctor

text: Proctorilla on Anguillan ulkoratojen ennätykset pituushypyn lisäksi myös kolmiloikassa ja kiekonheitossa sekä sisäratojen ennätys pituushypyssä, kolmiloikassa ja 60 metrin juoksussa. Hänellä on myös Ison-Britannian ulkoratojen ennätys pituushypyssä.


title: Shara Proctor

text: Edustaessaan Anguillaa Proctor saavutti kultaa ja hopeaa Keski-Amerikan ja Karibian mestaruuskilpailuista kilpaillen myös korkeushypyssä. Hän sai Britannian edustusoikeuden marraskuussa 2010.


title: Shara Proctor

text: Ulkoradoilla


title: Shara Proctor

text: Sisäradoilla


title: Otto Reinhold af Schultén

text: Otto Reinhold af Schultén (1. joulukuuta 1798 Solna, Ruotsi – 8. marraskuuta 1884 Helsinki) oli suomalainen senaattori, valtiopäivämies, todellinen valtioneuvos ja Viipurin hovioikeuden presidentti.


title: Otto Reinhold af Schultén

text: Af Schulténin vanhemmat olivat senaattori, professori Nathanael Gerhard Schultén, aateloituna vuodesta 1809 af Schultén (1750–1825) ja Jakobina Teodora Finckenberg. Hän pääsi ylioppilaaksi Uppsalassa 1812 ja valmistui Uppsalan yliopistosta filosofian kandidaatiksi ja maisteriksi 1818 sekä molempien oikeuksien kandidaatiksi 1819. Hänestä tuli riemumaisteri 1869.


title: Otto Reinhold af Schultén

text: Af Schultén muutti Ruotsista Suomeen 1819. Hän oli Suomen senaatin talousosastolla ylimääräisenä kopistina 1820–1821, kansliatoimituskunnan kopistina 1821–1823, Suomen asiain komitean kanslistina Pietarissa 1823–1826 ja keisarin kanslian ja Suomen valtiosihteerinviraston arkistonhoitajana 1826 ja kirjaajana 1826–1831. Hän sai protokollasihteerin arvonimen 1830. Af Schultén oli sitten valtiosihteerinviraston 2. osaston 2. toimitussihteerinä 1831–1833 ja 1. toimitussihteerinä ja 2. osaston päällikkönä 1833–1844 sekä samalla yliopiston kanslerinsihteerinä 1831–1844. Hän sai valtioneuvoksen arvonimen 1839. Tämän jälkeen hän oli senaatin talousosaston jäsenenä 1844–1854, sai todellisen valtioneuvoksen arvonimen 1848 ja oli Viipurin hovioikeuden presidenttinä 1854–1863. Hänestä tuli vapaaherra 1859. Viimeksi hän oli senaattorina senaatin oikeusosastolla 1863–1874 ja oikeusosaston varapuheenjohtajana 1865–1874.


title: Otto Reinhold af Schultén

text: Af Schultén osallistui säätyvaltiopäiville ritariston ja aatelin edustajana 1863–1864 ja 1867. Hän omisti Nauvossa Prostvikin tilan.


title: Otto Reinhold af Schultén

text: Af Schultén oli naimisissa 1842–1856 Anna Karolina Törnqvistin (k. 1856) ja 1860–1866 Naema Aurora von Haartmanin (k. 1866) tämän toisessa avioliitossa. Hänen pojistaan Maximus Widekind af Schultén (1847–1899) oli Helsingin yliopiston kirurgian klinikan professori, Karl Hugo Brynolf af Schultén (1850–1891) oli Nya Pressen-lehden toimittajana ja August Benjamin af Schultén (1856–1912) oli Helsingin yliopiston kemian dosentti.


title: Jeff Henderson

text: Jeffrey "Jeff" Henderson (s. 19. helmikuuta 1989) on yhdysvaltalainen pituushypyn olympiavoittaja. Hänen ennätyksensä on heinäkuussa 2015 Torontossa Pan-Amerikan kisoissa hypätty 852 cm.


title: Jeff Henderson

text: Vuonna 2014 Henderson voitti Yhdysvaltain mestaruuden pituushypyssä. Hän voitti kaudella 2014 myös kolme Timanttiliigan osakilpailua, New Yorkissa, jossa hän teki kilpailuennätyksen, Lausannessa ja Glasgow’ssa. Heinäkuussa 2015 hän voitti kultaa Pan-Amerikan kisoista tuloksella 854 cm, joka hypättiin kuitenkin liian kovaan myötätuuleen. Vuoden 2015 MM-kilpailuissa Pekingissä Henderson hyppäsi karsinnan parhaan hypyn, mutta jäi finaalissa vasta yhdeksänneksi astuttuaan kaksi reilusti yli kahdeksanmetristä hyppyään yli.


title: Jeff Henderson

text: Henderson sijoittui Portlandin sisäratojen MM-kilpailuissa 2016 neljänneksi halliennätyksellään 819. Kesällä 2016 hän voitti Yhdysvaltain olympiakarsinnat. Hän voitti olympiakultaa Rio de Janeirossa 2016 viimeisen kierroksen hypyllään 838 cm. Hän karsiutui loppukilpailusta Lontoon MM-kilpailuissa 2017.


title: Jeff Henderson

text: Henderson on parhaimmillaan juossut 100 metriä aikaan 10,18 ja 200 metriä aikaan 20,65.


title: Jeff Henderson

text: Ulkoradoilla


title: Jeff Henderson

text: Sisäradoilla


title: Johan Granlund

text: Johan Granlund (11. helmikuuta 1798 Koivulahti – 20. tammikuuta 1876 Helsinki) oli suomalainen senaattori ja Vaasan hovioikeuden asessori.


title: Johan Granlund

text: Granlundin vanhemmat olivat Vöyrin kappalainen Vilhelm Granlund (1739–1814) ja Klara Margareta Holstius. Hän kävi Vaasan triviaalikoulua, pääsi ylioppilaaksi 1817 ja suoritti Uppsalan yliopistossa tuomarintutkinnon 1820. Granlund sai varatuomarin arvon 1824.


title: Johan Granlund

text: Granlund oli Vaasan hovioikeudessa kanslistina 1827–1832, kirjaajana 1832–1834, aktuaarina 1834, ylimääräisenä viskaalina 1834–1835, notaarina 1835–1843, varakanneviskaalina 1843–1844, sihteerinä 1844–1847, hovioikeuden apujäsenenä 1842–1847 ja asessorina 1847–1858. Hän oli Suomen senaatin oikeusosastolla senaattorina 1858–1867.


title: Johan Granlund

text: Granlund oli naimisissa vuodesta 1849 Lovisa Aurora von Kræmerin kanssa.


title: Cheonggyecheon

text: Cheonggyecheon () on 10,9 kilometriä pitkä, moderni yleinen virkistysalue Soulin keskustassa, Etelä-Koreassa. Korean sodan jälkeinen nopea talouskasvu vaati joelle massiivista saneeraushanketta, jotta se kattoi liikenneinfrastruktuurin vaatimukset. 900 miljoonan dollarin hanke sai aluksi paljon julkista kritiikkiä, mutta sen avaamisen jälkeen vuonna 2005 joesta on tullut suosittu kaupungin asukkaiden ja turistien keskuudessa.


title: Adolf Fredrik Munck (senaattori)

text: Adolf Fredrik Munck (4. huhtikuuta 1800 Vihti – 2. maaliskuuta 1886 Helsinki) oli suomalainen senaattori ja Viipurin hovioikeuden hovioikeudenneuvos.


title: Adolf Fredrik Munck (senaattori)

text: Munckin vanhemmat olivat tilanomistaja, eversti Claes Johan Munck (k. 1839) ja Kristina Elisabet Arnkihl. Hän pääsi ylioppilaaksi 1814 ja suoritti Turun akatemiassa tuomarintutkinnon 1818. Munck sai varatuomarin arvon 1826.


title: Adolf Fredrik Munck (senaattori)

text: Munck oli Suomen senaatin talousosastolla ylimääräisenä kamarikirjurina 1817–1822, Turun hovioikeuden ylimääräisenä notaarina 1822–1823, senaatin oikeusosastolla ylimääräisenä kopistina 1823–1826, vakinaisena kopistina 1826–1832 ja kanslistina 1832–1835. Hän sai protokollasihteerin arvonimen 1834. Munck oli sitten Turun hovioikeuden asessorina 1835–1839 ja Viipurin hovioikeudessa asessorina 1839–1841 ja hovioikeudenneuvoksena 1841–1857. Hän oli viimeksi Suomen senaatin oikeusosastolla senaattorina 1857–1867.


title: Adolf Fredrik Munck (senaattori)

text: Munck oli naimisissa vuodesta 1841 Lovisa Kuhlströmin kanssa.


title: Ralph Backstrom

text: Ralph Gerald Backstrom (s. 18. syyskuuta 1937 Kirkland Lake, ON, Kanada) on kanadalainen uransa lopettanut jääkiekkoilija. Backstrom pelasi keskushyökkääjänä.


title: Ralph Backstrom

text: Backstrom pelasi juniorina Montreal Junior Canadiensissa vuosina 1954–1956, ja Ottawa Junior Canadiensissa 1956–1958. Hän voitti kapteenina George Richardson Memorial Trophyn 1957 ja Memorial Cupin 1958.


title: Ralph Backstrom

text: Ammattilaisena Backstrom aloitti Montreal Canadiens kaudella 1958–1959. Canadiens suunnitteli aluksi lähettävänsä Backstromin farmijoukkueeseensa, mutta hänen taitonsa harjoitusleirillä vakuutti joukkueen johdon ja hän pääsi heti Canadiensin kokoonpanoon. Backstrom palkittiin tulokaskaudella Calder Memorial Trophyllä, parhaan tulokkaan palkinnolla. Hän pelasi Canadiensissa 12 täyttä kautta, voitti kuusi Stanley Cupia, ja pelasi kuudessa .


title: Ralph Backstrom

text: Kauden 1970–1971 jälkeen Backstrom pyysi vaihtoa, ja puhui uransa lopettamisesta. Hän ilmoittautui harjoitusleirille, mutta poistui joukkueesta juuri ennen kauden alkua. Backstrom palasi kauden aikana Canadiensiin, josta hänet myytiin tammikuussa 1971 Los Angeles Kingsiin. Backstrom sai vähän peliaikaa Los Angelesissa. Parin vuoden kuluttua hänet kaupattiin Chicago Black Hawksiin, jossa hän pelasi kauden 1972–1973 loppuun.


title: Ralph Backstrom

text: Kaudeksi 1973–1974 Backstrom siirtyi kilpailevaan liigaan WHA:han, Chicago Cougarsiin, jossa pelasi kaksi kautta. Ensimmäisellä kaudellaan hän oli joukkueensa paras pistemies 33 maalilla ja 83 pisteellä ja 70 pelissä. Hän myös edusti Kanadaa vuoden 1974 Summit Seriesissä. Backstromin hyökkäystehot hupenivat kaudella 1974–1975, ja kauden lopussa hänet nappasi Denver Spurs WHA:n laajennusvarauksessa. Hän oli joukkueensa paras pistemies. Myöhemmin hän pelasi vielä Ottawa Civicsissä ja New England Whalersissa.


title: Ralph Backstrom

text: Backstrom on toiminut päävalmentajana NCAA:ssa ja IHL:ssä. Hänen serkkunsa, Daren ja Derek Puppa, ovat myös jääkiekkoilijoita. Backstromin molemmat vanhemmat ovat lähtöisin Suomesta, ruotsinkieliseltä Pohjanmaalta.


title: Bror Pehr Markus Peterson

text: Bror Pehr Markus Peterson (15. joulukuuta 1801 Hattula – 19. kesäkuuta 1878 Helsinki) oli suomalainen senaattori ja senaatin prokuraattori.


title: Bror Pehr Markus Peterson

text: Aviottomana lapsena syntyneen Petersonin isä oli kihlakunnantuomari Pehr Anders Gadd (1768–1808) ja hänen kasvatusisänsä oli edellisen veli, laamanni Karl Kristian Gadd (1764–1817). Hän kävi Hämeenlinnan triviaalikoulua, pääsi ylioppilaaksi 1816 ja suoritti Turun akatemiassa tuomarintutkinnon 1820. Peterson sai varatuomarin arvon 1826.


title: Bror Pehr Markus Peterson

text: Peterson oli Turun hovioikeudessa kanslistina 1834–1839, kirjaajana 1839, ylimääräisenä viskaalina 1839–1840, notaarina 1840–1841, varakanneviskaalina 1841–1842, sihteerinä 1842–1843, apujäsenenä 1843–1846 ja asessorina vuodesta 1846. Hän sai hovioikeudenneuvoksen arvonimen 1856 ja hänestä tuli samana vuonna senaatin prokuraattorinsijainen. Peterson oli Turun hovioikeuden hovioikeudenneuvoksena 1857–1858 ja Suomen senaatin oikeusosastolla senaattorina 1857–1867. Hän oli sensuuriylihallituksen jäsen 1863–1865 ja senaatin prokuraattori 1867–1870.


title: Bror Pehr Markus Peterson

text: Peterson oli naimisissa 1825–1873 Lovisa Lundegrenin (k. 1873) kanssa.


title: Georg Henrik Calonius

text: Georg Henrik Willy Calonius (15. kesäkuuta 1845 Helsinki – 27. tammikuuta 1897 Helsinki) oli suomalainen senaatin prokuraattori ja valtiopäivämies.


title: Georg Henrik Calonius

text: Caloniuksen vanhemmat olivat Suomen kenraalikuvernöörin kanslian kanslisti Karl Wilhelm Calonius (1815–1847) ja Gustava Wilhelmina Wulff. Hän pääsi ylioppilaaksi 1863 Pietarin 2. kimnaasista ja suoritti Helsingin yliopistossa tuomarintutkinnon 1866. Calonius sai varatuomarin arvon 1869.


title: Georg Henrik Calonius

text: Calonius oli Viipurin hovioikeudessa hovioikeudenneuvoksena 1889–1890 ja senaatin prokuraattorina 1890–1897.


title: Georg Henrik Calonius

text: Calonius oli naimisissa vuodesta 1872 Berta Schröderin kanssa.


title: Dent d’Hérens

text: Dent d’Hérens on 4 171 metriä korkea vuori Sveitsin ja Italian rajalla, Valais’n Alpeilla. Vuorella käy kiipeilijöitä ja sen huipulta näkee Matterhornin länsipuolen.


title: Kaori Matsumoto

text: Kaori Matsumoto (s. 11. syyskuuta 1987 Kanazawa) on japanilainen judon olympiavoittaja, maailmanmestari, Aasian kisojen voittaja ja Aasian-mestari.


title: Kaori Matsumoto

text: Matsumoto voitti olympiakultaa 57 kg:n painoluokassa Lontoossa 2012 kukistettuaan loppuottelussa romanialaisen Corina Căprioriun. Hän saavutti 57-kiloisissa olympiapronssia Rio de Janeirossa 2016. Hän voitti samassa sarjassa maailmanmestaruuden Tokiossa 2010 lyötyään finaalissa portugalilaisen Telma Monteiron ja Astanassa 2015, jolloin kukisti loppuottelussa jälleen Căprioriun. Hän sai 57-kiloisissa MM-pronssia Pariisissa 2011 ja sijoittui viidenneksi Rotterdamissa 2009. Hän voitti joukkuekilpailun maailmanmestaruuden Tokiossa 2008 ja Astanassa 2015.


title: Kaori Matsumoto

text: Matsumoto voitti 57 kg:n painoluokassa kultaa Aasian-mestaruuskilpailuissa Jejussa 2008 ja Kantonin Aasian kisoissa 2010.


title: Kaori Matsumoto

text: Hän on saavuttanut Masters-, Grand Slam- ja Grand Prix -kilpailuissa neljätoista turnausvoittoa, kolme kakkossijaa ja kolme kolmossijaa. Maailmancupeissa ja Continental Open -kilpailuissa hänellä on kaksi voittoa ja yksi kolmossija. Hän on voittanut aikuisten sarjassa neljä Japanin-mestaruutta.


title: Mättenberg

text: Mättenberg tai Mettenberg on 3 104 metriä korkea vuori Sveitsissä, Bernin Alpeilla.


title: Salama (nimi)

text: Salama on harvinainen suomalainen etunimi. Sitä annettiin vähän 1900-luvun vaihteen molemmin puolin lähinnä tytöille, sittemmin pojille. Sillä oli Suomessa nimipäivä 16. kesäkuuta vuosina 1929–1949.Nimi Salama esiintyy Suomessa myös sukunimenä. Heinäkuussa 2015 se oli nykyisenä nimenä 342 suomalaisella henkilöllä. Sukunimen tunnettuja kantajia ovat:


title: Cima di Jazzi

text: Cima di Jazzi on 3 803 metriä korkea vuori Sveitsin ja Italian rajalla, Valais’n Alpeilla. Se on Monte Rosan massiivia.


title: Harras

text: Harras on suomalainen miehen etunimi. Se pohjautuu vastaavaan suomen adjektiiviin ja kuuluu 1800-luvun lopulla tai 1900-luvun alussa luotuihin positiivisia ominaisuuksia kuvaaviin nimiin. Harraksella oli nimipäivä 1. huhtikuuta vuosina 1929–1949. Pääosa nimen kantajista on syntynyt 1910–1930-luvulla. Vuoden 1949 loppuun mennessä nimi oli Väestörekisterikeskuksen tietojen mukaan annettu 240 henkilölle, mutta myöhemmin vain muutamalle.


title: Uuras (nimi)

text: Uuras on suomalainen miehen etunimi. Se perustuu ahkeraa tarkoittavaan adjektiiviin "uuras". Yrjö Karilas suositteli nimeä vuonna 1919, ja nimi oli almanakassa 14. kesäkuuta vuosina 1929–1949.


title: Lars Reinhold Forssell

text: Forssellin vanhemmat olivat Hämeen rykmentin jääkäripataljoonan vääpeli, kornetti Karl Jakob Forssell (k. 1826) ja Ulrika Lovisa Stenroth. Hän pääsi ylioppilaaksi 1814 ja valmistui Turun akatemiasta filosofian kandidaatiksi ja maisteriksi 1819 sekä suoritti tuomarintutkinnon 1820. Forssell sai varatuomarin arvon 1823.


title: Lars Reinhold Forssell

text: Forssell oli Turun hovioikeudessa kanslistina 1828–1831, kirjaajana 1831–1832, ylimääräisenä viskaalina 1832–1833 ja notaarina 1833. Hän oli Turun oikeuspormestarina 1833–1841 ja toimi samalla Turun hovioikeuden apujäsenenä 1837–1841. Forssell sai hovioikeudenasessorin arvonimen 1840 ja hän oli Turun hovioikeuden asessorina 1841–1851 ja hovioikeudeneuvoksena 1851–1855. Viimeksi Forssell oli Suomen senaatin oikeusosastolla senaattorina 1855–1857.


title: Lars Reinhold Forssell

text: Forssell ei ollut naimisissa. Hänen veljensä Karl Henrik Forssell (1790–1845) toimi Vaasan hovioikeuden hovioikeudenneuvoksena 1833–1845.


title: Seppo Manninen

text: Seppo Eero Kalevi Manninen (s. 13. marraskuuta 1937 Helsinki) on suomalainen kuvanveistäjä.


title: Seppo Manninen

text: Manninen valmistui ylioppilaaksi Tehtaanpuiston yhteiskoulusta Helsingissä vuonna 1957, kansakoulunopettajaksi Helsingin opettajakorkeakoulusta vuonna 1961 ja sittemmin kuvaamataidon opettajaksi Turun opettajakorkeakoulusta. Vuodesta 1963 Manninen on asunut Somerolla, missä hän toimi opettajana Joensuun koulussa eläkkeelle jäämisensä asti.


title: Seppo Manninen

text: Ensimmäisen näyttelynsä Manninen piti Turun taidemuseossa vuonna 1964. Erääksi varhaiseksi innoittajakseen hän mainitsee Eero Hiirosen, joka 1960-luvulla myös vaikutti Somerolla.


title: Seppo Manninen

text:
Mannisen tuotannossa sekä materiaalit että tyylisuunnat ovat vaihdelleet, ja hän on käyttänyt materiaalina sekä metallia, puuta että tekstiilejä. Hitsaustöihinsä 1960-luvulla hän sai vaikutteita Eila Hiltuselta, 1970-luvulla hän käytti materiaalina terästä ja alumiinia minimalismin hengessä, 1980-luvulla tekstiilejä ja 1990-luvulla puuta.
Mannisen julkisiin teoksiin kuuluvat muiden muassa itsenäisyysmuistomerkki "Vapauden liekki" (1992) Sibeliuksen puistossa Salossa, veistos "Malmi" (1990) Ylä-Malmin torilla Helsingissä, kasteveistos "Elämän vesi" (1988) Someron seurakuntatalolla ja teräsveistos "Nuoruus" (1974) Kiiruun koululla Somerolla. Vuonna 2015 paljastettiin Somerolla Kiiruun puistossa Mannisen yhdessä graafikko Heikki Paakkasen kanssa suunnittelema laulaja Rauli Badding Somerjoen muistomerkki "Badding-pysäkki". Muita Mannisen julkisia teoksia on Vaasassa, Helsingissä ja Turussa.


title: Seppo Manninen

text: Manninen on Suomen kuvanveistäjäliiton jäsen ja on osallistunut näyttelyihin sekä Suomessa että muualla.


title: Claës Gabriel Nordenheim

text: Claës Gabriel Nordenheim, vuoteen 1833 saakka "Molander" (25. toukokuuta 1805 Rantasalmi – 15. kesäkuuta 1875 Viipuri) oli suomalainen senaattori, valtiopäivämies, todellinen valtioneuvos ja Viipurin hovioikeuden presidentti.


title: Claës Gabriel Nordenheim

text: Nordenheimin vanhemmat olivat Mikkelin läänin maaherra, majuri Abraham Joakim Molander, aateloituna vuodesta 1833 Nordenheim (k. 1847) ja Maria Wallenius. Hän pääsi ylioppilaaksi 1820 ja suoritti Turun akatemiassa kameraalitutkinnon ja tuomarintutkinnon 1827.


title: Claës Gabriel Nordenheim

text: Nordenheim oli Suomen senaatin oikeusosastolla ylimääräisenä kopistina 1827–1831, Turun hovioikeudessa ylimääräisenä notaarina 1831–1833 sekä senaatin oikeusosastolla kopistina 1833–1837, kanslistina 1837–1839 ja protokollasihteerinä 1839–1844. Hän sai kihlakunnantuomarin arvonimen 1833. Nordenheim oli valtiosihteerinviraston vt. 1. toimitussihteerinä Pietarissa 1844–1845 ja vakinaisena toimitussihteerinä 1845–1854. Hänestä tuli valtioneuvos 1851 ja todellinen valtioneuvos 1854.


title: Claës Gabriel Nordenheim

text: Nordenheim oli senaatin oikeusosastolla senaattorina 1854–1869 ja toimi Viipurin hovioikeuden presidenttinä 1869–1875. Hän oli mukana säätyvaltiopäivillä ritariston ja aatelin edustajana 1863–1864, 1867 ja 1872.


title: Claës Gabriel Nordenheim

text: Nordenheim oli naimisissa vuodesta 1855 Karolina Blumerin kanssa. Hänen veljensä Mauritz Wilhelm Molander, v:sta 1833 Nordenheim (1807–1872) oli myös senaattori ja todellinen valtioneuvos.


title: Idalys Ortíz

text: Idalys Ortíz Bocourt (s. 27. syyskuuta 1989 Pinar del Río) on kuubalainen judon olympiavoittaja, kaksinkertainen maailmanmestari, kaksinkertainen Pan-Amerikan kisojen voittaja ja 13-kertainen Pan-Amerikan-mestari.


title: Idalys Ortíz

text: Ortíz voitti olympiakultaa yli 78 kg:n sarjassa Lontoossa 2012 kukistettuaan loppuottelussa japanilaisen Mika Sugimoton. Rio de Janeiron olympialaisissa 2016 hän sai yli 78-kiloisissa hopeaa hävittyään loppuottelussa ranskalaiselle Émilie Andéolille. Pekingissä 2008 hän sai samassa painoluokassa pronssia.


title: Idalys Ortíz

text: Ortíz voitti yli 78-kiloisten maailmanmestaruuden Rio de Janeirossa 2013 ja Tšeljabinskissa 2014 kukistettuaan molemmilla kerroilla loppuottelussa brasilialaisen Maria Suelen Althemanin. Hän sai samassa painoluokassa MM-hopeaa Bakussa 2018 sekä MM-pronssia Rotterdamissa 2009, Tokiossa 2010 ja Astanassa 2015. Avoimessa luokassa hän saavutti MM-pronssia Marrakechissa 2017. Viidenneksi hän sijoittui avoimessa luokassa Rio de Janeirossa 2007 ja yli 78 kg:n sarjassa Pariisissa 2011. Joukkuekilpailussa hän sai MM-hopeaa Pekingissä 2007 ja pronssia Rio de Janeirossa 2013.


title: Idalys Ortíz

text: Ortíz voitti Pan-Amerikan kisoissa kultaa yli 78 kg:n painoluokassa Guadalajarassa 2011 ja Torontossa 2015. Judon Pan-Amerikan-mestaruuden hän on voittanut yli 78-kiloisissa vuosina 2008–2016 ja 2018 sekä avoimessa luokassa 2007, 2009 ja 2010.


title: Idalys Ortíz

text: Ortíz voitti Kazanin universiadeissa 2013 kultaa yli 78 kg:n sarjassa ja avoimessa luokassa. Hän on saavuttanut Masters-, Grand Slam- ja Grand Prix -kilpailuissa viisi turnausvoittoa, kuusi kakkossijaa ja kymmenen kolmossijaa. Maailmancupeissa ja Continental Open -kilpailuissa hänellä on neljä turnausvoittoa, yksi kakkossija ja yksi kolmossija. Hän on voittanut aikuisten sarjassa seitsemän Kuuban-mestaruutta..


title: Larry Geller

text: Larry Geller (8. elokuuta, 1939, Elmira, New York, Yhdysvallat) on kirjailija, hiusmuotoilija ja stylisti, joka tuli tunnetuksi Elvis Presleyn Memphis Mafian jäsenenä.


title: Larry Geller

text: Koulusta päästyään Geller kokeili ensin siipiään teatterissa. Häntä kuvattiin taiteelliseksi. Teatteriala ei ollut kuitenkaan tarpeeksi vakaa ja Geller suuntasi kampaamoalalle.


title: Larry Geller

text: Larry Geller toimi 1950-luvun lopusta hyvin kuuluisien Hollywood-tähtien hiusmuotoilijana stylistimestari Jay Sebringin salongissa Sebring International, joka oli ensimmäisiä miehille suunnattuja salonkeja. Asiakkaina tutuiksi tulivat muun muassa tähtinäyttelijät ja -laulajat, kuten Marlon Brando, Steve McQueen, Henry Fonda ja Frank Sinatra.


title: Larry Geller

text: Viihdetähtien suosiossa ollut Geller sai vuonna 1964 pyynnön saapua Elviksen Hollywoodin aikaiseen kotiin Bel Airiin. Elvis halusi kuuluisan stylistin käsittelemään hiuksiaan.


title: Larry Geller

text: Larry Geller oli kiinnostunut hengellisistä, uskonnollisista ja mystisistä yliluonnollisista asioista, kuten Elviskin. Miehet ystävystyivätkin pikaisesti ja hetkessä Elvis palkkasi Gellerin henkilökohtaiseksi hiusmuotoilijakseen ja stylistiksi Memphis Mafiaan.


title: Larry Geller

text: Näin Geller valmistikin Elviksen hiukset muun muassa lukuisiin elokuviin ja lukemattomiin konsertteihin sekä myös viimeiseen tv-taltiointiin Elvis konsertissa 1977.


title: Larry Geller

text: Varsinaisesti Gelleristä tuli kuitenkin Elviksen ystävä sekä hengellisten asioiden neuvonantaja ja avustaja. Elviksen ja Gellerin yhteistyö sekä ystävyys kesti lopulta aina Elviksen kuolemaan asti.


title: Larry Geller

text: Geller toimi Memphis Mafiassa enemmänkin Elviksen ystävänä ja nimenomaan ammatillisesti stylistina ja hiusmuotoilijana, varsinainen henkivartija tai edes avustaja hän ei ollut.


title: Larry Geller

text: Elviksen tärkeimpänä henkisenä mystikkoystävänä, Elviksen nimeämänä "guruna", Geller johdatti Elviksen muun muassa eri uskontojen, spiritismin ja numerologian pariin. Gellerin myötä Elviksen käsitys eri uskonnoista laajeni myös merkittävästi. Etenkin numerologista Elviksen kerrotaan kiinnostuneen viimeisinä vuosinaan siinäkin määrin, että se saattoi joskus sotkea normaalielämääkin. Elviksen lempikirjana tunnettiin Cheiron numerologiaan keskittynyt "Cheiro's Book of Numbers", joka on ollut samalla yksi kirjavaihtoehto kirjaksi, jota Elviksen on sanottu lukeneen juuri ennen yllättävää kuolemaansa muun muassa Raamatun ohella.


title: Larry Geller

text: Vaikka Geller ja Elvis pysyivätkin aina ystävinä, osa Elviksen lähipiiristä ja manageri Tom Parker ei pitänyt ollenkaan yleiseen käsitykseen nähden oudoista asioista valistaneesta Gelleristä. Etenkin Parker oli hyvin epäluuloinen. Lisäksi Larry Geller oli uudempana Memphis Mafian jäsenenä urautuneisiin tovereihinsa nähden ainoita Elviksen ystäviä, joka uskalsi myös kritisoida Parkeria. Parker vaatikin usein jonkun muun Memphis Mafian jäsenen olevan läsnä Gellerin ollessa paikalla. Parker antoi lopulta myös Gellerille virallisesti potkut. Parker myös hävitytti silloiset Gellerin Presleylle antamat kirjat ja vastaavat tuotokset.


title: Larry Geller

text: Elviksen ja Gellerin ystävyys ei kuitenkaan kärsinyt muiden reaktioista, kuten osittainen työsuhdekin jatkui edelleen. Gellerin kuten joidenkin muiden Memphis Mafian jäsenten mukaan silloiseen menoon kyllästynyt ja uudistuksia halunnut Elvis puolestaan oli antamassa potkuja Parkerille juuri ennen kuolemaansa, jota ei kuitenkaan ehtinyt toteuttaa.


title: Larry Geller

text: Geller lopetti hiusmuotoilijan työt Elviksen kuolemaan, hoitaessaan viimeisenä tehtävänään Elviksen hiukset hautajaisia varten.


title: Larry Geller

text: Tämän jälkeen Geller, kuten niin monet muutkin Memphis Mafian jäsenet, ovat menestyneet Elvis-aiheisten kirjojen kirjoittajana ja tapahtumien järjestäjänä.


title: Larry Geller

text: Larry Geller on toiminut hyvin aktiivisesti Elvis-maailmassa myös tähden kuoleman jälkeen. Hän on muun muassa lukuisten tunnettujen kirjojen lähde, osakirjoittaja tai varsinainen kirjoittaja. Lisäksi Geller on osallistunut moniin tv-ohjelmiin ja toiminut esimerkiksi juontajana monissa Elvis-tilaisuuksissa.


title: Larry Geller

text: Larry Gellerin sukunimikaiman, illusionisti Uri Gellerin mukaan Larry Gellerin kirjoittama kirja "Leaves of Elvis' Garden" on ehdottomasti aihepiirinsä paras teos emotinaalisten ja hengellisten seikkojensa takia.Geller on vegetaristi. Hän luottaa luonnon mukaiseen ravintoon ja vaihtoehtoiseen lääkintään.


title: Larry Geller

text: Geller on naimisissa Shira Geller kanssa. Shira Geller on osallistunut myös Larry Gellerin kirjojen tekoon.


title: Hysterian maa

text: Hysterian maa. Marko Tapio ja Arktinen hysteria on Timo Hännikäisen vuonna 2013 ilmestynyt esseistinen kirja, joka käsittelee kirjailija Marko Tapiota ja tämän keskeneräiseksi jäänyttä pääteosta, romaanisarjaa "Arktinen hysteria" (kaksi osaa 1967 ja 1968).


title: Reinfeldtin hallitus

text: Reinfeldtin hallitus oli Ruotsin porvarillinen hallitus, joka oli virassa vuosina 2006–2014. Vuoden 2010 valtiopäivävaalien jälkeen se toimi vähemmistöhallituksena. Hallituksen muodosti Alliansen-liittoumaan kuuluneet Ruotsin porvarilliset puolueet: Maltillinen kokoomus, Kansanpuolue liberaalit, Keskustapuolue ja Kristillisdemokraatit.


title: Aki Samuli

text: Aki Samuli (oik. Aki Samuli Hakonen, s. 10. kesäkuuta 1982 Nastola) on suomalainen iskelmälaulaja ja vuoden 2015 tangokuningas. Hän sai Tangomarkkinoiden kuningasfinaalissa 48 prosenttia annetuista äänistä. Aki Samulin esikoisalbumi "Tahdon" julkaistiin joulukuussa 2015, mutta se ei sijoittunut Suomen viralliselle albumilistalle.


title: Aki Samuli

text: Aki Samuli esiintyi Fantasia-orkesterin kanssa vuosina 2015–2018.


title: Aki Samuli

text: Aki Samuli on ammatiltaan ravintolatoimenjohtaja. Hän asuu Nastolassa miesystävänsä kanssa.


title: Drew Ginn

text: Drew Cameron Ginn (s. 20. marraskuuta 1974 Leongatha, Victoria) on australialainen soudun kolminkertainen olympiavoittaja ja viisinkertainen maailmanmestari.


title: Drew Ginn

text: Ginn voitti olympiakultaa Australian perämiehettömän nelosen joukkueessa Atlantassa 1996. Hän voitti perämiehettömässä kaksikossa kultaa James Tomkinsin kanssa Ateenassa 2004 ja Duncan Freen parina Pekingissä 2008. Hän sai pronssia perämiehettömässä nelosessa Lontoossa 2012.


title: Drew Ginn

text: Ginn voitti maailmanmestaruuden perämiehellisessä nelosessa Kölnissä 1998 sekä perämiehettömässä kaksikossa St. Catharinesissa 1999, Milanossa 2003, Etonissa 2006 ja Münchenissä 2007. Hän sai MM-hopeaa perämiehettömässä kaksikossa Kölnissä 1998 sekä MM-pronssia kahdeksikossa Aiguebelettessa 1997 ja perämiehettömässä nelosessa Bledssä 2011. Lisäksi hän oli neljäs perämiehettömässä kaksikossa Sevillassa 2002.


title: Drew Ginn

text: Ginn voitti maailmancupissa perämiehettömän kaksikon kilpailun Luzernissa 1998, 1999, 2002 ja 2007, Wienissä 2000 ja Poznańissa 2006 sekä perämiehettömän nelosen Münchenissä 2012.


title: Drew Ginn

text: Ginn kilpaili myös maantiepyöräilyssä. Hän voitti Oseanian aika-ajomestaruuden 2009. Australian-mestaruuskilpailuissa hän oli aika-ajossa kuudes 2010 ja maantieajossa kahdeksas 2011..


title: Auringonvihreä

text: Auringonvihreä () on Gunnar Björlingin runokokoelma vuodelta 1933. Alkuaan hän julkaisi sen omakustanteena, mutta myöhemmin sen on julkaissut Suomessa Söderströms. Teoksen ovat suomentaneet Pauliina Haasjoki ja Peter Mickwitz, ja sen on julkaissut vuonna 2015 Poesia. Suomentajat saivat vuonna 2015 Yleisradion myöntämän Tanssiva karhu -palkinnon Kääntäjäkarhu-palkinnon. Hän on eurooppalaisen runouden modernismin kirkkaimpia tähtiä.


title: Auringonvihreä

text: Tanssivan karhun palkintoraadin arvion mukaan Pauliina Haasjoki ja Peter Mickwitz ovat selviytyneet Björlingin omaperäisen kielen suomentamisen asettamista haasteista hienosti, vaikka työ on ollut paikoin hyvin vaativaa.


title: Auringonvihreä

text: Vesa Haapalakin kiittää suomentajia tärkeästä työstä, sillä teos paljastaa 1950-luvun suomalaisen modernismin juuret. Hän arvioi, että yhtenä suomentamisen motivaationa on ollut Björlingin monessa rekisterissä liikkuva kieli, joka on nykyrunouden tärkeä esikuva. Hän pitää suomentajien työtä ”pääosin hyvänä” mutta asettaa varauksen viimeisen osan kohdalla: ”Sonetit ovat kompastuskivi. – – loppusoinnuista on luovuttu. Tulos on usein kömpelö.”


title: Auringonvihreä

text: Harri Nordell tiivistää Turun Sanomien arviossaan: ”Auringonvihreä on sanalla sanoen viime vuosien – ja ehkä tulevienkin – yksi tärkeimmistä runosuomennoksista.”


title: Auringonvihreä

text: Suomentajat itse eivät pitäneet työtään erityisen vaikeana: teos antoi ”päin vastoin paljonkin vinkkejä siitä, miten itse voisimme ottaa vapauksia”. Lisäksi heidän keskusteleva työskentelytapansa ”sopi erityisen hyvin runouden kääntämiseen”.


title: Regina Maria Pia -luokka

text: Regina Maria Pia -luokka oli Italian kuninkaallisen laivaston taistelulaivaluokka, johon kuului neljä vuosina 1862-1866 Ranskassa valmistettua alusta.


title: Lookilan yksinäistalo

text: Lookilan yksinäistalo on entisessä Rymättylän kunnassa, nykyisessä Naantalin kaupungissa sijaitseva umpipihainen talo, joka on harvoja säilyneitä Varsinais-Suomessa. Museovirasto on määritellyt Lookilan yksinäistalon yhdeksi Suomen valtakunnallisesti merkittävistä rakennetuista kulttuuriympäristöistä ja rakennukset on suojeltu rakennussuojelulailla vuonna 1985.


title: Lookilan yksinäistalo

text: Ruotsalaisen verotusjärjestelmän aikana 1400-luvulla perustettiin Lookilan tila yksinäistaloksi. Koko rakennuskanta paloi vuonna 1697 ja ne rakennettiin uudelleen 1700-luvun alussa.


title: Lookilan yksinäistalo

text: Tilan vanhimmat säilyneet rakennukset ovat 1700-luvun alkupuolelta ja uusimmat arviolta 1820-1840-luvulta. Asuinrakennus rakennettiin vaiheittain. Päärakennuksen lisäksi rakennusryhmässä on kaksikerroksiset luhdit, varastot, liiteri, talli, tallin parvi, kellaritupa sekä isoportti ja sen yläpuolinen porttihuone. Karjasuojat ovat sijainneet karjapihalla vilja-aitan ja lampolan ympärillä. Pihaan johtaa puukujanne.


title: Lookilan yksinäistalo

text: Lookilan yksinäistalon kulttuurihistoriallinen merkitys on korkea ja talojen tallentamiseksi tehtiin 1970-luvulla suunnitelma, jossa ne olisi siirretty Seurasaareen Helsinkiin.


title: Glykosyylitransferaasit

text: Glykosyylitransferaasit eli transglykolaasit ovat transferaaseihin kuuluvia entsyymejä, jotka katalysoivat glykosidisen sidoksen muodostumista. Ne ovat tärkeässä roolissa polysakkaridien ja glykoproteiinien biosynteesissä. Glykosyylitransferaasien EC-numero on muotoa EC 2.4.x.x.


title: Glykosyylitransferaasit

text: Glykosyylitransferaasit ovat hyvin spesifisiä sen suhteen, minkä sokeriryhmän ne siirtävät luovuttajamolekyyliltä vastaanottavalle substraatille. Tämän vuoksi luokkaan kuuluvia entsyymejä on lukuisia ja eri rakenteellisesti ja toiminnallisesti samankaltaisista glykosyylitransferaaseista koostuvia entsyymiperheitä on tunnistettu 112. Tyypillisimmät fosfosokereja ja nukleotidifosfaattisokereita glykosyyliryhmän lähteinä käyttävien glykosyylitransferaasien perusrakenteet ovat niin kutsutut GT-A- ja GT-B-rakenteet. Lipidifosfaattisokereita käyttävien entsyymien rakenteet eroavat näistä ja muistuttavat läheisimmin lysotsyymiä.


title: Glykosyylitransferaasit

text: Glykosyylitransferaasit voidaan luokitella eri alaluokkiin sen mukaan mikä siirtyvän sokeriosan rakenne on. Niin kutsutut heksosyylitransferaasit (EC 2.4.1.x) katalysoivat reaktioita, joissa syntyy glykosidinen sidos vastaanottavan substraatin ja heksoosisokerin välille, pentosyylitransferaasit (EC 2.4.2.x) liittävät pentoosiryhmiä ja muita sokeriryhmiä liittävät glykosyylitransferaasit kuuluvat alaluokkaan EC 2.4.99.x.


title: Glykosyylitransferaasit

text: Glykosyylitransferaasit liittävät sokeriosan joko monosakkaridille, polysakkaridille tai proteiinin seriini- tai treoniiniaminohapolle. Liitettävä sokeri on aktivoidussa muodossa ja aktivoitu muoto on tyypillisesti fosfosokeri, nukleotidisokeri, jossa sokeriosa on liittynyt tyypillisimmin joko uridiinidifosfaattiin tai sytidiinimonofosfaattin, tai lipidifosfaattisokeri, jossa sokeriosa on liittynyt lipidijohdannaiseen esimerkiksi dolikolista muodostuneeseen dolikolifosfaattiin.


title: Glykosyylitransferaasit

text: Glykosyylitransferaasit voidaan jakaa niiden katalysoiman reaktion mekanismin perusteella kahteen luokkaan. Suurin osa entsyymeistä liittää sokeriosan substraattiin sinä anomeerina kuin se on aktivoituna sokerina. Toisen ryhmän muodostavat invertoivat sokeriryhmän anomeerin eli α-anomeerista tulee β-anomeeri ja β-anomeerista α-anomeeri.


title: Glykosyylitransferaasit

text: Glykosyylitransferaaseja voidaan käyttää orgaanisissa synteeseissä liittämään sokeriosia muihin molekyyleihin. Erityisesti nukleotidisokereita sokeriosan lähteenä käyttävät niin kutsutut Leloir-tyypin glykosyylitransferaasit luovuttavat sokeriryhmän useantyyppisille substraateille. Reaktio on usein regioselektiivinen ja stereospesifinen.


Yhdysvaltain Neitsytsaarten jalkapallomaajoukkue edustaa Karibialla sijaitsevaa Yhdysvaltain Neitsytsaarten territoriota miesten kansainvälisessä jalkapalloilussa.


title: Yhdysvaltain Neitsytsaarten jalkapallomaajoukkue

text: Yhdysvaltain Neitsytsaarten jalkapalloliitto perustettiin vuonna 1987, ja se on ollut Pohjois-Amerikan, Keski-Amerikan ja Karibian jalkapalloliiton CONCACAFin jäsen samasta vuodesta alkaen. Kansainvälisen jalkapalloliiton FIFAn jäsen siitä tuli vuonna 1998.


text: Yhdysvaltain Neitsytsaaret ei ole koskaan selviytynyt MM-kilpailuihin, CONCACAF Gold Cupiin tai Caribbean Cupiin. Joukkueen paras sijoitus FIFA-rankingissa on 149. heinäkuulta 2011. Tuolloin se nousi rankingissa kerralla 44 sijaa voitettuaan kahdesti Brittiläiset Neitsytsaaret.


title: Jason Morgan

text: Jason Morgan (s. 6. lokakuuta 1982 Kingston) on jamaikalainen kiekonheittäjä.


title: Jason Morgan

text: Morgan oli mukana vuoden 2012 kesäolympialaisissa Lontoossa, jossa hän jäi karsintaan. MM-kilpailuissa Morgan on ollut mukana kahdesti, jääden molemmilla kerroilla niin ikään karsintaan. Vuoden 2014 Kansainyhteisön kisoista hän saavutti pronssia tuloksella 62,34 m. Keski-Amerikan ja Karibian mestaruuskilpailuista Morganilla on yksi kulta, yksi hopea ja yksi pronssi.


title: Zhang Guowei

text: Zhang Guowei (, s. 4. kesäkuuta 1991 Binzhou) on kiinalainen korkeushyppääjä. 200 senttimetriä pitkä Zhang edustaa Weihai Sports Academyä.


title: Zhang Guowei

text: Daegun MM-kisoissa 2011 Zhang oli kymmenes. Vuonna 2012 hän oli Istanbulin sisäratojen MM-kisoissa neljäs ja karsiutui Lontoon olympialaisissa loppukilpailusta. Moskovan MM-kisoissa 2013 Zhang oli yhdeksäs.


title: Zhang Guowei

text: Vuonna 2014 Zhang oli Sopotin sisäratojen MM-kisoissa seitsemäs. Saman vuoden Incheonin Aasian kisoissa hän voitti hopeaa tuloksella 233 cm. Pekingin MM-kisoissa 2015 Zhang saavutti hopeaa tuloksella 233.


title: Zhang Guowei

text: Zhang sijoittui kuudenneksi Portlandin sisäratojen MM-kilpailuissa 2016. Hän karsiutui loppukilpailusta Rio de Janeiron olympialaisissa 2016 ja Lontoon MM-kisoissa 2017.


title: Zhang Guowei

text: Zhangilla on hallussaan Kiinan sisäratojen ennätys 233 cm.


title: Zhang Guowei

text: Ulkoradoilla


title: Zhang Guowei

text: Sisäradoilla


title: Zhang Guowei

text: Lähde


title: David Verburg

text: David Verburg (s. 14. toukokuuta 1991 Lynchburg, Virginia) on yhdysvaltalainen pikajuoksija, joka kilpailee 400 metrillä. 168 senttimetriä pitkä Verburg on saavuttanut suurimman menestyksensä 4×400 metrin viesteistä.


title: David Verburg

text: Verburg saavutti kultaa vuoden 2013 MM-kilpailuista Moskovasta 4×400 metrin viestistä juosten alkuerissä ja finaalissa. Seuraavana vuonna hän oli mukana saavuttamassa kultaa sisäratojen MM-kilpailuista Sopotista samalta matkalta ja sijoittui lisäksi neljänneksi 400 metrillä. Hän voitti pitkän viestin maailmanmestaruuden jälleen Pekingin MM-kilpailuissa 2015. Samojen kisojen 400 metrillä hän karsiutui välierissä. Hän juoksi Rio de Janeiron olympialaisissa 2016 4 × 400 metrin viestin alkuerissä. Loppukilpailussa Yhdysvallat voitti toisella kokoonpanolla kultaa. 400 metrillä hän karsiutui välierissä.


title: David Verburg

text: Vuonna 2010 Verburg voitti nuorten maailmanmestaruuden pitkässä viestissä. Hän on ollut mukana voittamassa IAAF World Relayseja 2014, 2016 ja 2017. Hän voitti Yhdysvaltojen-mestaruuden 400 metrillä 2015.


title: David Verburg

text: Ulkoradoilla


title: David Verburg

text: Sisäradoilla


title: Reece James

text: Reece James (s. 7. marraskuuta 1993 Bacup) on englantilainen jalkapalloilija. Pelipaikaltaan hän on vasen laitapuolustaja. James edustaa Englannin ykkösliigassa pelaavaa Wigan Athleticia.


title: Sini Lällä

text: Sini Lällä (s. 12. maaliskuuta 1994) on suomalainen korkeushyppääjä. Hän edustaa Jyväskylän Kenttäurheilijoita ja häntä valmentaa Juha Isolehto. Vuoteen 2016 asti hän edusti Oriveden Ponnistusta.


title: Sini Lällä

text: Porin Kalevan kisoissa 2015 Lällä voitti SM-kultaa tuloksella 182. Hän voitti kultaa myös sisäratojen SM-kilpailuissa 2014 ennätyksellään 182 cm.


title: Sini Lällä

text: Vuonna 2015 Lällä oli mukana Euroopan joukkuemestaruuskilpailuiden Superliigassa Tšeboksaryssa, missä hän sijoittui kymmenenneksi uudella ennätyksellään 184 cm. Heinäkuussa 2015 alle 23-vuotiaiden EM-kilpailuissa Tallinnassa Lällä eteni loppukilpailuun ollen lopulta yhdeksäs tuloksella 181.


title: Sini Lällä

text: Lällä opiskelee liikuntabiologiaa Jyväskylän yliopistossa.


title: Sini Lällä

text: Ulkoradoilla


title: Sini Lällä

text: Sisäradoilla


title: Sini Lällä

text: Lähde


title: Walter Tavares

text: Walter Samuel ”Edy” Tavares Da Veiga (s. 22. maaliskuuta 1992 Maio) on kapverdeläinen koripalloilija.


title: Walter Tavares

text: Sentterinä pelaava Tavares aloitti koripallon vasta 17-vuotiaana, jolloin saksalainen Kap Verdellä lomamatkalla ollut turisti huomasi hänen jopa koripalloijaksi poikkeuksellisen (221 cm) pituutensa ja vihjasi tästä tutuilleen CB Gran Canariaan. Tavares nousi parissa vuodessa pelaamaan Espanjan kovatasoisessa pääsarjassa. Atlanta Hawks varasi Tavaresin NBA:han 43. vuorolla. Heinäkuussa 2015 hän siirtyi Espanjasta Hawksiin. Tällä hetkellä Tavares pelaa Cleveland Cavaliersissa


title: Rigmor

text: Rigmor on naisen etunimi, jonka alkuperästä on erilaisia käsityksiä. Se voi perustua sanoihin "rig" (rikas) ja "mor" (äiti). Toisaalta on esitetty, että nimi olisi tanskalaistunut muoto saksalaisesta nimestä Rikmod, jonka alkuosa tarkoittaa mahtavaa ja loppuosa mieltä. On myös arveltu Rigmorin liittyvän saksalaiseen miehennimeen Richmar. Tällöin nimen merkitys olisi "kuuluisa, loistava hallitsija". Tämä voisi olla nimen sisältö myös, jos pitää paikkansa arvelu, jonka mukaan nimi on kelttiläistä alkuperää. Rigmor on välittynyt tanskalaisilta ruotsalaisille ja sitä kautta Suomen ruotsinkielisten käyttöön. Vuoden 2015 loppuun mennessä nimi on Suomessa Väestörekisterikeskuksen tietojen mukaan annettu hieman alle 200 henkilölle. Rigmorin nimipäivä on Suomen ruotsinkielisessä nimipäiväkalenterissa 8. helmikuuta.


title: Jäädyke

text: Jäädyke on kermasta, keltuaisesta, sokerista, ja makuaineista valmistettu jälkiruoka, joka on tavallisesti jäädytetty korkeassa vuoassa. Se eroaa rakenteeltaan jäätelöstä, sillä jäädyke jäädytetään pakastimessa, jäätelö vatkaamalla. Tosin joskus jäädykekin saatetaan käsittää kermajäätelöksi.


title: Henri Niemistö

text: Henri Pertti Mikael Niemistö (s. 4. huhtikuuta 1996 Helsinki) on suomalainen koripalloilija. Heittävänä takamiehenä tai pienenä laitahyökkääjänä pelaava Niemistö on Torpan Poikien kasvatti.


title: Henri Niemistö

text: Niemistö debytoi Korisliigassa kevätkaudella 2014 oltuaan syyskauden loukkaantuneena. Hän pelasi Hongassa kauden 2014–2015 loppuun. Kauden 2014–2015 jälkeen Tapiolan Hongan edustusjoukkue ajautui pahoihin talousvaikeuksiin ja luopui sarjapaikastaan Korisliigassa. Heinäkuussa Niemistö siirtyi Loimaalle. Hän pelasi kauden aikana yhteistyösopimuksen turvin myös M1DA:ta Forssan Koripojissa ja kärsi pienistä loukkaantumisista. Toukokuussa 2016 Niemistö siirtyi yksivuotisella sopimuksella Salon Vilppaaseen.


title: Henri Niemistö

text: Niemistö pelasi B- ja A-nuorten sekä alle 20-vuotiaiden maajoukkueissa.


title: Henri Niemistö

text: Valmentaja Pekka Salminen kuvaili Niemistöä yhdeksi ikäluokkansa kovimmista korintekijöistä. Hänen urheilullista liikkumistaan kentällä on kehuttu.


title: Henri Niemistö

text: Niemistö kirjoitti ylioppilaaksi Mäkelänrinteen lukiosta keväällä 2015. Hän aloitti varusmiespalveluksen Urheilukoulussa talvilajien saapumiserässä III/16 huhtikuussa 2016.


title: Henri Niemistö

text: Niemistön vanhemmat Kari Niemistö ja Leena Niemistö ovat tunnettuja suursijoittajia. Henri Niemistöllä on kaksi veljeä.


title: Deadpool (elokuva)

text: Deadpool on vuonna 2016 ensi-iltansa saanut yhdysvaltalainen komediallinen supersankarielokuva, joka perustuu Marvel Comicsin samannimiseen sarjakuvahahmoon. Se on "X-Men"-elokuvasarjan kahdeksas osa. Elokuvan on ohjannut Tim Miller ja käsikirjoittaneet Rhett Reese ja Paul Wernick. Pääosissa näyttelevät Ryan Reynolds, Morena Baccarin, Ed Skrein, T. J. Miller, Gina Carano, Leslie Uggams, Brianna Hildebrand ja Stefan Kapičić. Elokuvassa antisankari Wade Wilson alkaa jahdata miestä joka melkein tuhosi hänen elämänsä.


title: Deadpool (elokuva)

text: Elokuvan suunnittelu alkoi helmikuussa 2004 New Line Cinemalla, ja eteni läpimenoajalle maaliskuussa 2005, kun 20th Century Fox osti hahmon elokuvaoikeudet. Toukokuussa 2009, Reynoldsin näyteltyä hahmoa elokuvassa "", Fox lainasi elokuvan käsikirjoittajille ja Miller palkattiin tekemään ensiohjauksensa "Deadpoolin" ohjaajana huhtikuussa 2011. Heinäkuussa 2014 julkisuuteen vuotaneiden CGI-testikuvausten herättämä suosio sai Foxin aloittamaan elokuvan tuotannon saman vuoden syyskuussa. Sivunäyttelijät valittiin vuoden 2015 alussa, ja kuvaukset alkoivat Vancouverissa maaliskuussa kestäen toukokuuhun asti.


title: Deadpool (elokuva)

text: "Deadpool" sai ensiesityksensä Pariisissa 8. helmikuuta 2016 ja sai ensi-iltansa Suomessa ja Yhdysvalloissa 12. helmikuuta 2016. Elokuva taloudellinen suurmenestys, tuottaen yli 782 miljoonaa dollaria ja rikkoen useita elokuvatuottoihin liittyviä ennätyksiä, tullen vuoden 2016 seitsemänneksi eniten tuottaneeksi elokuvaksi, eniten tuottaneeksi R-ikärajoitetuksi (Suomessa 16) elokuvaksi sekä "X-Men" -elokuvasarjan eniten tuottaneeksi elokuvaksi. Se sai pääosin positiivisen vastanoton, monien ylistäessä Reynoldsin näyttelemistä, elokuvan tyyliä, mustaa huumoria, toimintakohtauksia ja uskollisuutta lähdemateriaalille. Menestymisen johdosta Fox päätti oitis toteuttaa sille jatko-osan "Deadpool 2", jonka Suomen ensi-ilta oli 15. toukokuuta 2018.


title: Deadpool (elokuva)

text: Wade Wilson (Ryan Reynolds) on entinen sotilas, joka työskentelee New Yorkissa palkkasoturina ja tapaa baarissa ilotytön nimeltä Vanessa Carlysle (Morena Baccarin), jonka kanssa hän päätyy parisuhteeseen. Vuoden kuluttua he päättävät mennä kihloihin, mutta sitten Wilson pyörtyy ja saa tietää sairastavansa lukuisia eri syöpiä. Vaikka Vanessa vannoo pysyvänsä Wilsonin rinnalla loppuun asti, Wilson ei halua tämän näkevän hänen kuolemaansa.


title: Deadpool (elokuva)

text: Erään peiteorganisaation jäsen nimeltä Jared ehdottaa Wilsonille kokeellista hoitoa ja vastentahtoinen Wilson suostuu. Hänet viedään kaukaiseen laboratorioon, missä hän tapaa Ajaxin (Ed Skrein) sekä tämän assistentin Angel Dustin (Gina Garano). Ajax rokottaa Wilsoniin mutaation aktivoivaa seerumia ja syöksee miehen päiviä kestävään kidutuksen kierteeseen. Mitään ei tapahdu, joten Ajax sulkee Wilsonin ilmatiiviiseen kammioon lähes tukehtumiskuoleman partaalle, jolloin Wilsonin mutanttigeeni aktivoituu, parantaen hänet syövästään, mutta pahasti arpeuttaen Wilsonin kehon. Wade karkaa lasikammiosta räjäyttämällä sen ja hyökkää Ajaxin kimppuun. Ajax saa yliotteen taistelussa kertoessaan voivansa parantaa Wilsonin. Mutta sitten hän lävistää tämän betoniraudalla ja jättää hänet kuolemaan palavaan laboratorioon.


title: Deadpool (elokuva)

text: Wilson selviää ja aikoo palata Vanessan luokse, mutta kuitenkin pelkää tämän kavahtavan hänen palaneita kasvojaan ja pysyy kaukana tästä. Puhuttuaan parhaan ystävänsä Weaselin kanssa, Wilson aikoo etsiä Ajaxin käsiinsä saadakseen tältä parannuskeinon. Hän ryhtyy naamioiduksi omankädenoikeuden edustajaksi nimellä ”Deadpool” ja muuttaa sokean vanhan naisen, Alin (Leslie Uggams), luokse. Wilson seuraa Ajaxia erään autosaattueen luokse ja vaatii tältä parannusta. Mutta kohtaamisen keskeyttävät Kolossi (Stefan Kapičić) ja Negasonic Teenage Warhead (Brianna Hildebrand), jotka yrittävät taivutella Deadpoolia liittymään Ryhmä-X:ään. Mutta Ajaxin päästessä pakoon, Deadpool pakenee käsiraudoista leikkaamalla ranteensa poikki. Hänen kätensä kasvaa yön aikana takaisin.


title: Deadpool (elokuva)

text: Ajax ja Angel menevät Weaselin baariin ja he saavat tietoja Vanessasta. Weasel varoittaa Wilsonille Vanessan olevan vaarassa ja he lähtevät strippiklubille, jossa Vanessa työskentelee. Ajax ja Angel Dust kuitenkin ehtivät kidnapata Vanessan ja järjestävät tapaamisen Wilsonin kanssa romuttamolla, jossa on käytöstä poistettu helialus. Wilson pyytää apuun Kolossin ja Negasonicin, jotka suostuvat auttamaan ja lähtevät romuttamolle kohtaamaan Ajaxin, Angel Dustin ja näiden palkkasoturit. Kolossi ja Negasonic taistelevat Angel Dustia vastaan ja Wilson tappaa kaikki palkkasoturit ennen kuin kohtaa Ajaxin kaksintaistelussa helialuksen hylyn päällä. Taistelun aikana Negasonic aiheuttaa hylyn kaatumisen, mutta Kolossi pelastaa sekä hänet että Angel Dustin. Deadpool pelastaa Vanessan ja haavoittaa Ajaxia. Hän vaatii Ajaxilta parannuskeinoa. Mutta kun Ajax kertoo, ettei sitä ole, Deadpool tappaa hänet, vastoin Kolossin neuvoja. Vanessa on vihainen siitä, että Wilson hylkäsi hänet, mutta ymmärrettyään syyn, he tekevät sovinnon ja suutelevat.


title: Deadpool (elokuva)

text: Lopputekstien jälkeen Deadpool kertoo katsojille elokuvan olevan ohi ja paljastaa, että jatko-osassa hahmokaartiin liittyy Cable.


title: Deadpool (elokuva)

text: "Deadpool 2" saa suunnitelmien mukaan ensi-iltansa 1. kesäkuuta 2018. Sen ohjaa David Leitch ja käsikirjoittavat Reese ja Wernick. Drew Goddard, joka oli ollut ehdolla ohjaajaksi, konsultoi käsikirjoitusta. Kuvaukset alkoivat kesäkuussa 2017, ja Reynolds, Baccarin, T. J. Miller, Uggams, Hildebrand ja Kapičić palaavat rooleihinsa. Laajan haun jälkeen Josh Brolin valittiin näyttelemään Cablea. Elokuva tutkii tapahtumia, jotka tulevat johtamaan X-Voiman perustamiseen.


title: Deadpool (elokuva)

text: Fox alkoi marraskuussa 2016 suunnitella toista jatko-osaa, jossa X-Voima esiintyy. Maaliskuussa 2017 Reese vahvisti, että "Deadpool 2" johtaisi X-Voiman muodostamiseen ja että ryhmän oma elokuva olisi erillinen "Deadpool 3":sta, "joten luulen, että voimme mennä kahta polkua. ["X-Force"] on se minne käynnistämme jotain suurempaa, mutta sitten ["Deadpool 3" on] jotain minkä olemme sopineet ja jossa pysymme henkilökohtaisissa ja pienissä asioissa".


title: Pesäpallon maailmancup 2015

text: Kahdeksas Pesäpallon maailmancup järjestettiin Sveitsissä 2015. Mukana oli 8 joukkuetta neljästä eri maasta.


title: Pesäpallon maailmancup 2015

text:
Pronssiottelu
Loppuottelu


title: Karasjärvi

text: Karasjärvi () on entinen kylä Karjalan tasavallan Karhumäen piirin Suurlahden kunnassa Venäjällä. Se sijaitsi samannimisen pienen järven rannalla 20 kilometriä Suurlahdesta luoteeseen.


title: Karasjärvi

text: Karasjärven pogosta kuului kuului 1900-luvun alussa Suurlahden volostiin ja kyläkuntaan. Vuonna 1905 siellä oli 30 taloa, koulu ja 203 asukasta. Neuvostoaikana perustettiin Äänisentauksen piiriin kuulunut Karasjärven kyläneuvosto, jonka keskuspaikkana toimi Seletskojen kylä. Vuonna 1933 kyläneuvoston kymmenessä asutuksessa oli 700 asukasta, jotka olivat kaikki venäläisiä. Toisen maailmansodan jälkeen Karasjärvi kuului Lammasojan kyläneuvostoon.


title: Karasjärvi

text: Nykyään Karasjärven tienoilla on kaksi puutarhapalsta- ja huvila-aluetta. Autioksi jääneessä Seletskojen kylässä sijaitsee vuonna 1753 rakennettu ja vuonna 1992 restaroitu Demetrios Tessalonikilaisen tsasouna, joka on valtakunnallinen suojelukohde.


title: X-Men (elokuvasarja)

text: X-Men on sarja supersankarielokuvia, jotka perustuvat Marvel Comicsin supersankarijoukkoon Ryhmä-X. 20th Century Fox osti oikeudet hahmoihin vuonna 1994, ja Bryan Singer palkattiin ohjaamaan ensimmäinen elokuva "X-Men" (2000) ja sen jatko-osa "X-Men 2" (2003). Kolmannen elokuvan "" (2006) ohjasi Brett Ratner.


title: X-Men (elokuvasarja)

text: Elokuvien taloudellisen menestyksen myötä valmistettiin muutamia spin-off-elokuvia. Näihin kuuluvat Wolverinesta kertova trilogia "" (2009), "Wolverine" (2013) ja "Logan" (2017) sekä Deadpoolista kertova duologia "Deadpool" (2016) ja "Deadpool 2" (2018). Lisäksi on tehty esiosaelokuvat "" (2011), "" (2014) ja "" (2016).


title: X-Men (elokuvasarja)

text: "X-Men", "X-Men 2", "X-Men: First Class", "Wolverine", "X-Men: Days of Future Past", "Deadpool", "Logan" ja "Deadpool 2" saivat kriitikoilta positiivisen vastaanoton. "X-Men: Viimeinen kohtaaminen" ja "X-Men: Apocalypse" saivat ristiriitaisemman vastaanoton ja "X-Men Origins: Wolverine" negatiivisen vastaanoton.


title: X-Men (elokuvasarja)

text: Kymmenen tähän asti ilmestynyttä elokuvaa ovat tuottaneet noin 5 miljardia dollaria lipputuloja. Elokuvasarja jatkuu vuonna 2019 elokuvilla "" ja "The New Mutants".


title: X-Men (elokuvasarja)

text: Elokuva kertoo kuinka Wolverine ja Rogue joutuvat osaksi konfliktia professori Xavierin johtaman Ryhmä-X:n ja Magneton johtaman Mutanttien Veljeskunnan välillä. Magneto aikoo rakentamallaan koneella mutatoida Yhdistyneiden kansakuntien kokoukseen osallistuvat poliitikot saadakseen maailman hyväksymään mutanttien olemassaolon, mutta Xavier tajuaa tämän vain johtavan sotaan ihmisten ja mutanttien välillä.


title: X-Men (elokuvasarja)

text: Vuonna 1994, 20th Century Fox ja tuottaja Lauren Shuler Donner ostivat Ryhmä-X:n elokuvaoikeudet. Andrew Kevin Walker palkattiin käsikirjoittajaksi ja James Cameron ilmaisi halunsa ohjata elokuva. Heinäkuussa 1996, Bryan Singer sitoutui ohjaajaksi. Vaikka hän ei ollut sarjakuvien fani, Singer piti "X-Menissä" käsiteltäviä ennakkoluuloja ja syrjintää kiehtovina. John Logan, Joss Whedon, Ed Solomon, Christopher McQuarrie ja David Hayter käsikirjoittivat elokuvan, mutta Hayter yksin sai siitä kunnian. Kuvaukset alkoivat syyskuussa 1999 Torontossa, Kanadassa ja päättyivät maalikuussa 2000. Elokuva sai ensi-iltansa 14. heinäkuuta 2000.


title: X-Men (elokuvasarja)

text: Eversti William Stryker aivopesee vankilaan joutuneen Magneton ja kuulustelee tätä professori Xavierin mutantinpaikannuslaitteesta Cerebrosta. Stryker hyökkää X-kartanoon ja aivopesee Xavierin paikantamaan kaikki planeetan mutantit, tappaakseen heidät. Ryhmä-X:n ja Veljeskunnan on yhdistettävä voimansa estääkseen Strykeria toteuttamasta joukkomurhaa.


title: X-Men (elokuvasarja)

text: Hayter ja Zak Penn palkattiin tekemään omat käsikirjoituksensa "X-Menin" jatko-osalle, joista Singer valitsisi jommankumman. Elokuva suunniteltiin julkaistavaksi joulukuulle 2002. Michael Dougherty ja Dan Harris palkattiin helmikuussa 2002 tekemään uusi käsikirjoitus. Kuvaukset alkoivat kesäkuussa 2002 Vancouverissa, Kanadassa, ja päättyivät marraskuussa 2002. Elokuva sai ensi-iltansa 2. toukokuuta 2003.


title: X-Men (elokuvasarja)

text: Mutanttien geenin poistamiseksi on kehitetty lääke, mikä johtaa kiistaan mutanttiyhteisön keskuudessa. Magneto julistaa heitä vastaan sodan uudella aseellaan: Feenixillä, joka paljastuu kuolleista herätetyksi Ryhmä-X:n jäseneksi, Jean Greyksi. Ryhmä-X ja Veljeskunta käyvät viimeiseen taisteluun toisiaan vastaan, ja Wolverinen on hyväksyttävä se, että ainoa keino Greyn pysäyttämiseksi on tappaa hänet.


title: X-Men (elokuvasarja)

text: Singer aikoi alun perin kuvata samanaikaisesti myös neljännen elokuvan, vaikka hän jätti projektin vuonna 2004 ohjatakseen "Superman Returnsin". Penn ja Simon Kinberg palkattiin mukaan seuraavan kuukauden aikana. Whedonin "Astonishing X-Men" -tarinaa "Gifted", jonka juonielementtinä oli lääke mutaatioon, ehdotettiin päällimmäiseksi sovitukseksi elokuvan juoneen. Matthew Vaughn liittyi ohjaajaksi helmikuussa 2005, mutta erosi projektista kiireellisen tuotantoaikataulun vuoksi. Brett Ratner palkattiin kesäkuussa uudeksi ohjaajaksi. Kuvaukset alkoivat elokuussa 2005 Vancouverissa, Kanadassa, ja päättyivät tammikuussa 2006. Elokuva sai ensi-iltansa 26. toukokuuta 2006.


title: X-Men (elokuvasarja)

text: Elokuva kertoo Wolverinen menneisyydestä, hänen suhteestaan velipuoleensa Victor Creediin, sekä hänen aikaansa osana Strykerin X-Tiimiä, ennen ja jälkeen kun tuhoutumaton metalli adamantium sitoutui hänen luustoonsa.


title: X-Men (elokuvasarja)

text: David Benioff palkattiin lokakuussa Wolverinen spin-off -elokuvan käsikirjoittajaksi. Hugh Jackman oli pääosan esittäjän ohella myös yksi elokuvan tuottajista, ja työsti käsikirjoitusta Benioffin kanssa. Ratner osallistui neuvotteluihin studion kanssa elokuvan ohjaamisesta "X-Men: Viimeisen kohtaamisen" jälkeen, mutta sopimusta ei syntynyt. Heinäkuussa 2007, Gavin Hood palkattiin ohjaajaksi. Kuvaukset alkoivat tammikuussa 2008 Queenstownissa, Uudessa-Seelannissa, ja päättyivät toukokuussa. Elokuva sai ensi-iltansa 1. toukokuuta 2009.


title: X-Men (elokuvasarja)

text: Elokuva sijoittuu lähinnä vuodelle 1962, keskelle Kuuban ohjuskriisiä, ja keskittyy Charles Xavierin ja Erik Lehnsherrin väliseen suhteeseen sekä heidän ryhmittymiensä — Ryhmä-X:n ja Veljeskunnan — alkuperään.


title: X-Men (elokuvasarja)

text: Tuottaja Lauren Shuler Donner ajatteli elokuvaa Ryhmä-X:n jäsenten nuoremmista versioista jo "X-Men 2:n" tuotannon aikana, ja myöhemmin tuottaja Kinberg ehdotti 20th Century Foxille sarjakuvan "X-Men: First Class" sovittamista elokuvaksi. Singer allekirjoitti sopimuksen elokuvan ohjaamisesta joulukuussa 2009, mutta maaliskuussa 2010 ilmoitettiin, että ohjaamisen sijaan Singer onkin mukana vain tuottajana. Vaughn, joka oli aiemmin kiinnitettynä "X-Men: Viimeisen kohtaamisen" ohjaajaksi, valittiin "First Classin" ohjaajaksi, ja teki lopullisen version käsikirjoituksesta Jane Goldmanin kanssa. Elokuva korvasi suunnitellun "X-Men Origins: Magneto" -projektin. Vaikka sen käsikirjoitusta ei käytetty inspiraationa "First Classin" toteuttamisessa, käsikirjoittajien kilta antoi Sheldon Turnerin osan kunniasta elokuvan tarinan toteuttamisessa. Kuvaukset alkoivat Lontoossa, Englannissa, elokuussa 2010 ja päättyivät joulukuussa. Elokuva sai ensi-iltansa 3. kesäkuuta 2011.


title: X-Men (elokuvasarja)

text: "X-Men: Viimeisen kohtaamisen" tapahtumien jälkeen, Wolverine matkustaa Japaniin, missä hän tapaa jälleen sotilas Ichirō Yashidan, jonka hengen hän pelasti vuosia sitten. Wolverinen on puolustettava miehen pojantytärtä Mariko Yashidaa ninjoilta ja yakuzoiden salamurhaajilta.


title: X-Men (elokuvasarja)

text: Christopher McQuarrie, jonka osallistuminen "X-Menin" käsikirjoittamiseen jätettiin kreditoimatta, palkattiin toisen Wolverine-elokuvan käsikirjoittajaksi elokuussa 2009. Darren Aronofsky valittiin ohjaajaksi, mutta vetäytyi projektista, koska joutuisi olemaan poissa maasta liian kauan. James Mangold valittiin myöhemmin ohjaajaksi. Mark Bomback palkattiin tekemään uudelleen McQuarrien käsikirjoitus. Kuvaukset alkoivat Sydneyssä, Australiassa elokuussa 2012 ja päättyivät marraskuussa. Elokuva sai ensi-iltansa 26. heinäkuuta 2013.


title: X-Men (elokuvasarja)

text: Elokuva sijoituu vuosia "Wolverinen" tapahtumien jälkeen ja siinä esiintyvät sekä alkuperäisen "X-Men" -trilogian että "X-Men: First Classin" näyttelijät. Tarina pohjautuu Chris Claremontin ja John Byrnen "X-Men" -sarjakuvatarinaan "Menneen tulevaisuuden päivät", jossa Wolverine matkustaa vuoteen 1973 estämään salamurhan, jonka toteutuminen tulee johtamaan uuden asejärjestelmän, Vahti-robottien, syntyyn, jotka uhkaavat mutanttien — ja mahdollisesti myös ihmiskunnan — olemassaoloa.


title: X-Men (elokuvasarja)

text: Matthew Vaughn kinnitettiin elokuvan ohjaajaksi, mutta jätti projektin lokakuussa 2012 keskittyäkseen elokuvan "" ohjaamiseen. Singer, joka ohjasi kaksi ensimmäistä "X-Men" -elokuvaa ja tuotti "X-Men: First Classin", korvasi Vaughnin elokuvan ohjaajana. Käsikirjoituksesta vastasi Kinberg. Kuvaukset alkoivat huhtikuussa 2013 Montrealissa, Kanadassa, ja päättyivät elokuussa. Elokuva sai ensi-iltansa 10. toukokuuta 2014.


title: X-Men (elokuvasarja)

text: Elokuvassa entinen erikoisjoukkojen sotilas Wade Wilson altistetaan kokeille, joiden kautta hän saa uusia kykyjä. Hän ottaa käyttöön nimen Deadpool löytääkseen miehen, joka melkein tuhosi hänen elämänsä.


title: X-Men (elokuvasarja)

text: Toukokuussa 2000, Marvel Studios aikoi tuottaa elokuvan Deadpoolista osana sopimusta Artisan Entertainmentin kanssa. Vuonna 2004, Marvel kehittikin elokuvaa New Line Cineman kanssa. David S. Goyerin oli tarkoitu ohjata ja käsikirjoittaa elokuva, ja Ryan Reynoldsia kaavailtiin päärooliin, mutta menetti kiinnostuksensa kuukausien sisällä muiden projektien takia. 20th Century Fox sai "Deadpoolin" oikeudet ensi vuonna, ja sen toteuttamista harkittiin "X-Men Origins: Wolverinen" tuotannon aikana, Reynoldsin ollessa valittuna roolin. "X-Men Origins: Wolverinen" avausviikonloppuna toukokuussa 2009, Fox lainasi "Deadpoolin" kirjoittajille, Donnerin toimiessa tuottajana. Rhett Reese ja Paul Wernick palkattiin käsikirjoittajiksi tammikuussa 2010. Seuraavan kesäkuun aikana luonnos käsikirjoituksesta lähetettiin Robert Rodriguezille, mutta neuvottelut keskeytyivät, ja Adam Berg oli vahvin ehdokas elokuvan ohjaajaksi. Huhtikuussa 2011, visuaalisten efektien spesialisti Tim Miller palkattiin ohjaajaksi. Kuvaukset alkoivat maaliskuussa 2015 Vancouverissa, Kanadassa, ja päättyivät toukokuussa. Elokuva sai ensi-iltansa 12. helmikuuta 2016.


title: X-Men (elokuvasarja)

text: Elokuva sijoittuu vuoteen 1983, jolloin En Sabah Nur, mutanteista vanhin ja voimakkain, herää tuhansien vuosien unesta. Pettyneenä maailman nykytilaan, hän kokoaa ryhmän voimakkaita mutantteja puhdistaakseen ihmiskunnan ja luodakseen uuden maailmanjärjestyksen, jota hän itse valvoisi. Maan kohtalon ollessa vaakalaudalla, Ravenin, yhdessä Professori X:n avustuksella, täytyy johtaa Ryhmä-X tuhoamaan vihollisensa ja pelastaa ihmiskunta tuholta.


title: X-Men (elokuvasarja)

text: Joulukuussa 2013, Singer julkisti "X-Men: Days of Future Pastin" jatko-osan nimeksi "X-Men: Apocalypse". Singerin ohjaaman sekä Simon Kinbergin, Dan Harrisin ja Michael Doughertyn käsikirjoittaman elokuvan tarkoitus oli selittää mutanttien alkuperä. Kinberg kertoi elokuvan sijoittuvan vuoteen 1983 ja toimivan päätösosana trilogialle, jonka "X-Men: First Class" aloitti. Kuvaukset alkoivat huhtikuussa 2015 Montrealissa, Kanadassa, ja päättyivät elokuussa. Elokuva sai ensi-iltansa 27. toukokuuta 2016.


title: X-Men (elokuvasarja)

text: Elokuvassa Wolverinen ja professori Xavierin on suojeltava nuorta tyttöä nimeltä Laura, jolla on sama kyky kuin Wolverinella ja jota metsästävät Donald Price ja tämän johtamat Raatelijat.


title: X-Men (elokuvasarja)

text: Marraskuussa 2013, 20th Century Fox oli aloittanut neuvottelut vielä yhdestä Wolverinen sooloelokuvasta, James Mangoldin palatessa ohjaajaksi ja Donnerin tuottajaksi. Mangold on kertonut elokuvan perustuvan muihin sarjakuvista tuttuihin Wolverine-tarinoihin ja että se tullaan toteuttamaan "X-Men: Apocalypsen" jälkeen. Maaliskuussa 2014, David James Kelly palkattiin käsikirjoittajaksi, ja huhtikuussa 2015, Michael Green työskentelemään käsikirjoituksen kanssa. Hugh Jackman esiintyy elokuvassa viimeistä kertaa Wolverinen roolissa. Kuvaukset alkoivat toukokuussa 2016 ja päättyivät elokuussa. Elokuva sai ensi-iltansa 3. maaliskuuta 2017.


title: X-Men (elokuvasarja)

text: Syyskuussa 2015 Kinberg kertoi, että "Deadpoolille" oli suunnitteilla jatko-osa. "Deadpoolin" ilmestyttyä, 20th Century Fox oli jo löynyt lukkoon päätöksen jatko-osan tekemisestä, Rheesen ja Wernickin palatessa käsikirjoittajiksi, ja Millerin olleen toivottuna palaamaan ohjaajaksi. Lokakuussa 2016 Miller erosi projektista Reynoldsin kanssa sattuneiden luovien erimielisyyksien johdosta ja marraskuussa 2016 David Leitch valittiin uudeksi ohjaajaksi. Helmikuussa 2017 Kinberg raportoi Drew Goddardin osallistuneen käsikirjoittamiseen luovana konsulttina Reynoldsin, Rheesen ja Wernickin ohella. Kuvaukset alkoivat kesäkuussa 2017 ja elokuva sai ensi-iltansa 18. toukokuuta 2018.


title: X-Men (elokuvasarja)

text: Lyhenteiden merkitykset


title: X-Men (elokuvasarja)

text: Helmikuussa 2017 Simon Kinberg oli varhaisissa neuvotteluissa elokuvan "Dark Phoenix" (Pohjois-Amerikan ulkopuolella "X-Men: Dark Phoenix") ohjaajaksi ja oli jo sitoutunut käsikirjoittajaksi. Saman vuoden kesäkuussa Kinberg vahvistettiin ohjaajaksi, kuvausten alettua saman kuukauden aikana Montrealissa, Kanadassa. Elokuvan suunniteltu ensi-ilta on 7. kesäkuuta 2019.


title: X-Men (elokuvasarja)

text: Toukokuussa 2015 Josh Boone palkattiin ohjaamaan ja käsikirjoittamaan elokuvasovitus Uusista Mutanteista. Boone ja Knate Gwaltney tulevat käsikirjoittamaan elokuvan, Donnerin ja Kinbergin ollessa kiinnitettyjä tuottajiksi. Esituotanto alkoi virallisesti maaliskuussa 2017. Boone sanoi elokuvan olevan kauhuelokuva, jossa joukko nuoria mutantteja yrittää paeta laitoksesta, jossa heitä pidetään vasten tahtoaan. Kuvaukset alkoivat Bostonissa heinäkuussa 2017 ja elokuvan suunniteltu ensi-ilta on 19. elokuuta 2019.


title: X-Men (elokuvasarja)

text:
Lokakuussa 2014, Josh Zetumer palkattiin tekemään käsikirjoitus elokuvalle, joka keskittyy Chris Claremontin luomaan hahmoon Remy LeBeau / Gambiitti. Kesäkuussa 2015 Rupert Wyatt palkattiin ohjaajaksi, mutta jätti projektin syyskuussa aikatauluongelmien vuoksi. Marraskuussa Doug Liman osallistui viimeisiin neuvoteluihin elokuvan ohjaamisesta. Elokuussa 2016 Liman kutitenkin erosi projektista siirtyessään ohjaajaksi muihin projekteihin. Elokuvan pääosaa esittää Channing Tatum ja hän on myös Donnerin, Kinbergin ja Reid Carolinin ohella kiinnitettynä tuottajaksi. Kinberg kertoi kuvausten alkavan vuoden 2018 alussa ja että elokuvan on tarkoitus olla vain yksi useista Gambiittiin keskittyvistä elokuvista. Elokuussa 2017 Tatum ilmoitti, että käsikirjoitusta laadittiin uudelleen.
Lokakuussa ilmoitettiin Gore Verbinskin sitoutuneen elokuvan ohjaajaksi ja että Zetumer jatkaa käsikirjoituksen työstämistä. Tammikuussa 2018 Verbinski erosi projektista aikatauluongelmiensa vuoksi. Elokuvan suunniteltu ensi-ilta on 13. maaliskuuta 2020.


title: X-Men (elokuvasarja)

text: Heinäkuussa 2013, 20th Century Fox palkkasi Jeff Wadlow käsikirjoittamaan elokuvasovituksen X-Voima -sarjakuvista, Donnerin ollessa kiinnitettynä ohjaajaksi. Mark Millar, 20th Century Foxin tekemien Marvel Comicsiin perustuvien luova konsultti, totesi, että elokuvassa olisi viisi protagonistia. "Deadpoolin" ilmestymisen jälkeen, Reynolds uskoi Deadpoolin tulevan esiintymään "X-Force" -elokuvassa, ja Kinberg totesi, että "X-Forcessa" olisi potentiaalia R-ikärajoitetuksi elokuvaksi, kuten "Deadpool". Helmikuussa 2017 Joe Carnahanin raportoitiin sitoutuneen elokuvan ohjaajaksi ja käsikirjoittavan sen yhdessä Ryan Reynoldsin kanssa. Saman vuoden syyskuussa studio palkkasi Drew Goddardin käsikijroittajaksi ja ohjaajaksi, Kinbergin, Reynoldsin ja Donnerin tuottaessa elokuvan.


title: X-Men (elokuvasarja)

text: Marraskuussa 2016 paljastettiin, että Deadpoolille suunniteltiin kolmatta elokuvaa. Lisäksi X-Voiman on sanottu esiintyvän siinä.


title: X-Men (elokuvasarja)

text: Joulukuussa 2016 Boone kertoi esitelleensä 20th Century Foxille ajatuksensa tehdä Uusista Mutanteista kolme spin-off -elokuvaa, jotka vähitellen rakentuisivat toisiinsa ja koko "X-Men" -elokuvasarjaan. Lokakuussa 2017 Boone vahvisti "The New Mutantsin" saavan jatko-osia, joista ensimmäisessä ryhmään liittyvät myös Sotakone ja Xi’an Manh / Karma. Hän lisäsi jokaisen elokuvan tutkivan erilaisia kauhuelokuvien lementtejä.


title: X-Men (elokuvasarja)

text: "" julkaistiin heinäkuussa 2000 PlayStationille ja Game Boy Colorille. Sen otsikon fontti ja hahmojen asut olivat samat kuin ensimmäisessä elokuvassa. Peli sisältää myös materiaalia ensimmäisen elokuvan kulissien takaa. Huhtikuussa 2003 julkaistiin "X-Men 2:n" oheismateriaaliin kuuluva "" Nintendo GameCubelle, Game Boy Advancelle, Microsoft Windowsille, PlayStation 2:lle and Xboxille. Patrick Stewart ääninäytteli pelissä Professori X:ää. "" julkaistiin toukokuussa 2006 Nintendo GameCubelle, Game Boy Advancelle, Microsoft Windowsille, Nintendo DS:lle, PlayStation 2:lle, Xboxille ja Xbox 360:lle. Tarina sijoittuu "X-Men 2:n" ja "X-Men: Viimeisen kohtaamisen" välille. Toukokuussa 2009 julkaistiin samannimiseen elokuvaan perustuva "" Microsoft Windowsille, Nintendo DS:lle, PlayStation 2:lle, PlayStation 3:lle, PlayStation Portablelle, Wiille ja Xbox 360:lle. Syyskuussa 2011 julkaistiin samaan aikaan "X-Men: First Classin" kotimediaversion kanssa "", joka sisälsi avattavana materiaalina elokuvista tuttuja asuja hahmoille. Kaikki videopelit ovat Activisionin julkaisemia.


title: Aleksei Müürisepp

text: Aleksei Müürisepp (17. heinäkuuta 1902 Välta – 7. lokakuuta 1970 Tartto) oli vuosina 1951-1961 Neuvosto-Viron ministerineuvoston puheenjohtajana ja edelleen 1961–1970 Neuvosto-Viron korkeimman neuvoston puheenjohtajana. Hän kuuli ns. venäjänvirolaisiin, jotka tulivat Viroon neuvostovallan mukana.


title: Aleksei Müürisepp

text: Aleksei Müürisepp syntyi monilapsiseen virolaisperheeseen Saarenmaalla, mutta perhe muutti Virosta Siperian Krasnojarskiinvuonna 1908. Isä oli muuttanut jo sinne vuotta aiemmin. Isä työskenteli Jenisein jokilaivaston palveluksessa. Aleksei kävi kansakoulua vuosina 1910-1918. 1920-luvun alussa hän työskenteli myös Jenisein jokilaivaston palveluksessa mm. sähköasentajana.


title: Aleksei Müürisepp

text: Hän joutui pidätetyksi Viron kansalaisuuden takia vuonna 1923 ja joutui vankeuteen, jonka jälkeen hän vuonna 1924 otti Neuvosto-Venäjänä kansalaisuuden. Niinpä hän joutui puna-armeijan asevelvolliseksi toukokuusta 1924 lokakuuhun 1925 palveluspaikkanaan Tomsk koulutuksenaan radiosähköttäjä. Asepalveluksen jälkeen hän työskenteli Krasnojarskissa kirjasto- ja poliittisen koulutuksen työntekijänä, kunnes vuonna 1928 liittyi Neuvostoliiton kommunistiseen puolueeseen.


title: Aleksei Müürisepp

text: Elokuusta 1928 joulukuuhun 1931 hän työskenteli Tomskissa paikallisen säästökassan palveluksessa. Tämän rinnalla hän opiskeli paikallisessa insinöörioppilaitoksessa ja siirtyi rautateiden palvelukseen. Vuonna 1937 hän erikoistui vielä energiatekniikkaan suuntautuneeksi rautatieinsinööriksi. Sen jälkeen hän työskenteli Neuvostoliiton rautateiden palveluksessa Ukrainan Ordžonikidzessa ja Venäjän Stavropolin alueen Pjatigorskissa vuosina 1937-1942 ja 1943-1944 sekä Krasnojarskissa 1942-1943.


title: Aleksei Müürisepp

text: Aleksei Müürisepp siirtyi välittömästi sodan jälkeen Neuvosto-Viroon. Hän toimi lokakuusta 1944 huhtikuuhun 1945 paikallisten rautateiden sähköosaston johtajana. Sen jälkeen aina vuoden 1945 loppuun hän siirtyi Viron kommunistinen puolueen keskuskomitean liikenteestä vastaavan yksikön apulaisjohtajaksi vastuualueenaan rautateiden sähköistys. Tämän tehtävän rinnalla tammikuusta marraskuuhun 1947 hän opiskeli puoluekoulussa Moskovassa. Tämä jälkeen hän toimi tammikuusta marraskuuhun 1948 Neuvosto-Viron teollisuudesta ja liikenteestä vastaavana apulaisministerinä. Joulukuussa 1948 hänestä tuli Viron kommunistipuolueen keskuskomitean jäsen.


title: Aleksei Müürisepp

text: Müüriseppistä tuli edelleen lokakuussa 1949 Neuvosto-Viron ministerineuvoston varapuheenjohtaja, jossa tehtävässä hän oli aina maaliskuuhun 1951, jolloin hänet valittiin Arnold Veimerin seuraajana ministerineuvoston puheenjohtajaksi, jossa tehtävässä hän oli lokakuuhun 1961. Müüriseppin valtaannousu voidaan nähdä osana venäjänvirolaisten valtaannousuna Neuvosto-Virossa, ja samoihin aikoihin valtaannouseen Johannes Käbinin vallanvahvistamisena uutena kommunistipuolueen ensimmäisenä sihteerinä. Tällöin Käbin korkeimpana Neuvosto-Viron vallanpitäjänä syrjäytti aiemmat kärkinimet, kuten Veimerin. Valter Klauson seurasi 1960-luvulla Müüriseppin 10-vuotisen ministerineuvoston puheenjohtajuuden jälkeen tehtävässä. Saman aikaisesti Müürisepp hoiti vähämerkityksellistä Neuvosto-Viron ulkoministerin tehtävää vuosina 1950-1962. Uransa loppuvaiheessa hän toimi lokakuusta 1961 aina kuolemaansa marraskuuhun 1970 asti Neuvosto-Viron Korkeimman neuvoston puhemiehistön puheenjohtajana eli Neuvosto-Viron päämiehenä ja samalla yhtenä Neuvostoliiton Korkeimman neuvoston varapuheenjohtajana.


title: Aleksei Müürisepp

text: Aleksei Müürisepp kuului sodan jälkeen tulleisiin venäjänvirolaisiin, jotka saivat venäläisten rinnalla keskeisen aseman Neuvostoliiton valtaamassa Virossa. Kielellisesti venäjänvirolaisista käytettiin nimitystä ”jeestiläiset” siitä syystä, että he äänsivät vironkielisen e-kirjaimen venäläiseen tapaan je’ksi.


title: Aleksei Müürisepp

text: Valtionpäämiehen roolissa Müürisepp vieraili kesällä 1963 Suomessa ja kutsui mm. presidentti Kekkosen vierailulle Neuvosto-Viroon. Asia oli tietysti sovittu etukäteen Neuvostoliiton korkeimman johdon tasolla. Müürisepp toimi sitten maaliskuussa 1964 toteutuneen kolmipäiväisen työvierailun virolaisisäntänä. Vierailun aikana tuli esille edellä mainittu vajava äidinkielen eli vironkielen taito. Vierailun aikana kirjailija Friedebert Tuglas tuumasi presidentti Kekkoselle, että Suomen presidentti puhuu jopa parempaa viroa kuin heidän päämiehensä.


title: Aleksei Müürisepp

text: Aleksei Müürisepp ja hänen puolisonsa Faina on haudattu Tallinnan Metsäkalmistoon. Neuvosto-Viron aikaan Müüriseppin nimellä oli nimetty hänen kuolemansa jälkeen Tallinnan Liikennekoulu vuosina 1970-1990 ja synnyinseudullaan Saarenmaalla Orissaaren kymnaasi vuosina 1970-1991.


title: Gymnaestrada

text: Gymnaestrada on kansainvälinen voimistelijafestivaali, joka kokoaa joka neljäs vuosi voimistelun harrastajat eri puolilta maailmaa viikoksi yhteen voimistelemaan ja pitämään hauskaa. Se on osallistujamäärältään suurin voimistelutapahtuma. Vuonna 2015 festivaali pidettiin Helsingissä. Gymnaestrada oli osallistujamäärältään suurin Suomessa koskaan järjestetty tapahtuma, jopa suurempi kuin Helsingin olympialaiset.


title: Gymnaestrada

text: Vuonna 2019 Gymnaestrada pidetään 7. - 13. heinäkuuta Dornbirnissä, läntisessä Itävallassa.


title: Re d’Italia -luokka

text: Re d’Italia -luokka oli Italian kuninkaallisen laivaston taistelulaivaluokka, johon kuului kaksi vuosina 1861-1864 Yhdysvalloissa valmistettua alusta.


title: Kaukanen

text: Kaukanen on suomalainen sukunimi. Nimi perustuu muinaissuomalaisiin henkilönnimiin "Kauka", "Kauki", "Kaukia" ja "Kaukoi", joiden merkitys lienee ollut ’etäällä asuva’, ’etäinen’. Tästä nimiryhmästä ovat lähtöisin myös muun muassa Kaukinen, Kaukiainen, Kaukonen, Kaukola ja Kauko.


title: Kaukanen

text: Väestörekisterikeskuksen tietojen mukaan sukunimi Kaukanen on huhtikuun 2018 loppuun mennessä ollut käytössä 249 suomalaisella tai Suomessa vakituisesti asuneella ulkomaalaisella. Nykyisenä sukunimenä se on 125:llä.


title: Kaukiainen

text: Kaukiainen on suomalainen sukunimi. Nimi perustuu muinaissuomalaisiin henkilönnimiin "Kauka", "Kauki", "Kaukia" ja "Kaukoi", joiden merkitys lienee ollut ’etäällä asuva’, ’etäinen’. Tästä nimiryhmästä ovat lähtöisin myös muun muassa Kaukinen, Kaukanen, Kaukonen, Kaukola ja Kauko.


title: Kaukiainen

text: Väestörekisterikeskuksen tietojen mukaan sukunimi Kaukiainen on huhtikuun 2018 loppuun mennessä ollut käytössä 766 suomalaisella tai Suomessa vakituisesti asuneella ulkomaalaisella. Nykyisenä sukunimenä se on 324:llä.


title: Kaukinen

text: Kaukinen on suomalainen sukunimi. Nimi perustuu muinaissuomalaisiin henkilönnimiin "Kauka", "Kauki", "Kaukia" ja "Kaukoi", joiden merkitys lienee ollut ’etäällä asuva’, ’etäinen’. Tästä nimiryhmästä ovat lähtöisin myös muun muassa Kaukiainen, Kaukanen, Kaukonen, Kaukola ja Kauko.


title: Kaukinen

text: Väestörekisterikeskuksen tietojen mukaan sukunimi Kaukinen on huhtikuun 2018 loppuun mennessä ollut käytössä 1 051 suomalaisella tai Suomessa vakituisesti asuneella ulkomaalaisella. Nykyisenä sukunimenä se on 413:lla.


title: Kaukola (sukunimi)

text: Kaukola on suomalainen sukunimi. Nimi perustuu muinaissuomalaisiin henkilönnimiin "Kauka", "Kauki", "Kaukia" ja "Kaukoi", joiden merkitys lienee ollut ’etäällä asuva’, ’etäinen’. Tästä nimiryhmästä ovat lähtöisin myös muun muassa Kaukonen, Kaukanen, Kaukinen, Kaukiainen ja Kauko.


title: Kaukola (sukunimi)

text: Väestörekisterikeskuksen tietojen mukaan sukunimi Kaukola on huhtikuun 2018 loppuun mennessä ollut käytössä 709 suomalaisella tai Suomessa vakituisesti asuneella ulkomaalaisella. Nykyisenä sukunimenä se on 357:llä.


title: Kaukonen (sukunimi)

text: Kaukonen on suomalainen sukunimi. Nimi perustuu muinaissuomalaisiin henkilönnimiin "Kauka", "Kauki", "Kaukia" ja "Kaukoi", joiden merkitys lienee ollut ’etäällä asuva’, ’etäinen’. Tästä nimiryhmästä ovat lähtöisin myös muun muassa Kaukinen, Kaukiainen, Kaukanen, Kaukola ja Kauko.


title: Kaukonen (sukunimi)

text: Väestörekisterikeskuksen tietojen mukaan sukunimi Kaukonen on huhtikuun 2018 loppuun mennessä ollut käytössä 2 927 suomalaisella tai Suomessa vakituisesti asuneella ulkomaalaisella. Nykyisenä sukunimenä se on 1 384:llä.


title: Kingi (huvipuistolaite)

text: Kingi on italialaisen Moser Ridesin vuonna 2014 valmistama 24-paikkainen vapaapudotustorni Linnanmäen huvipuistossa Helsingissä. Laite nousee 75 metrin korkeuteen ja laskeutuu alas lähes 23 metriä sekunnissa. Kingi jakaa Suomen korkeimman vapaapudotustornin tittelin PowerParkin Dragon Towerin kanssa.


title: Dragon Tower

text: Dragon Tower on vuonna 2012 rakennettu vapaapudotustorni PowerPark-huvipuistossa. Laite nousee 75 metriin ja putoaa sieltä lähes 23m/s alas. Laite jakaa tittelin Suomen korkeimmasta vapaapudotustornista Linnanmäen Kingin kanssa. Vaihtoehtona laitteessa on myös näköalaversio, jolloin laite nousee ja laskee hitaasti.